text:
Kamaing Nam Ya mare na hpung magam gun ni, Hpung Salang ni a mying jahpan hpe Myen hpyen dap kawn August 2 ya shani sa hta gahkyin la lam Mare Buga hpung magam gun ni kaw na chye lu ai.
Mying jahpan hta ai gaw Mare Uphkang salang ni rai nhtawm hpyen Dap ni a matsun hte jahpan hta ya ai san san re nga nna mare uphkang Salang ni tsun ai.
Jahpan hta ai kaw makam masham hpung shagu na hpung magam gun Sara ni, hpung Salang ni hte Buddha makam masham hpung gyi ni yawng a jahpan ni hpe hta gahkyin ya ai re hpe chye lu ai.
Hpyen Dap kaw na hpung magam gun ni a jahpan hpe hta ai lam gaw ndai lang shawng nnan lang ngu na rai nhtawm Jahpan hta ai lam hpe atsawm nchye na ai majaw myit ung ang ai lam ni byin ai nga nna hpung magam gun Sara langai tsun ai.
Lai wa sai shata hta mung Kamaing Byu Ha Myen hpyen Dap ni gaw makam masham hpung sara ni hpe saw shaga nna pyaw pyaw hte rau nga na lam tsun da ai hpang ya na zawn Nawku Hpung magam gun ni a mying jahpan hta wa ai hpe buga masha ni nchye na nga ma ai re
Ya Nam Ya mare baw kaw dung nga ai Myen hpyen dap gaw July shata htum maga de sha bai galai dung ai Myen Hpyen Dap nnan re hpe mung na chye lu ai.


c: text/html

text:
时间:2017-12-13 11:27:34
Laban 9 daram re go hke 600 daram du nna lani mi hta ushat hke 40.8 yo na, laban bat 20 re hpe go lani mi hta usha hke 68 yo na, laban bat 9~20 daram re hpe go ushat sha shadang a 90% daram rai na, ushat sharam yo ai hta lai nna laban bat 8~18 daram ko nna ushat na di hpro dat rong shadang shayom kau ra sai. NdaI aten hta di hpro dat nau rong ai ushat yo jang, u ni udi nau jau di mat nna namnak yom mat chye ai, u ni a namnak hpe grau nyem mat jang di hpro dat lo jat bang nna ushat mung loi lo hkra yo ra ai, namnak shadon shadang hte grau tso mat jang go, di hpro dat rong shadang loi shanyem kau, ushat loi sharam yo, shing n raI hkaulan tsop, simai simo lap, htang mam re ni lo jat bang nna hkainu a shadang loi shayom kau na. Ladat ndai masum gara bo lang tim namnak lu tek sharam ton nga ai, gaga wuisinsu hte wuileng yensu ni go n mai shayom kau ai. Dai hte rau wanpu htong shachyi ya na ahkying aten hte wanpu chyi shadang mung no sharam ton ya ra ai, ndai aten hta wanpu shachyi ton ya ai ahkying shayom kau jang u ni gaba galon wa na lam hta grai wa-hkye hkra ai, wanpu shachyi ton ya ai ahkying aten sharen dat jang mung nau bai hpum mat ai. Dai majo laban bat 7~18 daram re hpe go lani mi hta wanpu hkying hkum 8 daram htong shachyi ya jang ram sai.
Ushat sharam yo ai go u ni angui sha rai gaba galon wa nna nau n hpum shangun na matu rai nga ai, ushat sharam yo na ladat go grai lo ai. Ga shadon: Laban bat mi hta ushat lani mi shing n rai ni ni n yo na, ndai bo ladat lang yang u ma-hkra ni ushat hkru hkru mu sha na hku yo ra ai. Nkau kau go lani mi a matu na ushat hpe galang mi sha sa bang yo ma ai, ndai bo ladat hku yo yang go, grau kung ai u ni ushat lu sha hkru ai hpang chye yen mat nna, hkrang gaji ai u hte masin gaji ai u ni raitim ushat hkru hkru mu sha nga ai, la-ma lahkong masum lang sa bang jo sa nga jang, shagu lang grau kung ai u ni hkrai sha kau kau rai nna, hkrang gaji ai u hte masin gaji ai u ni ushat n hkru mat mat rai nga ai. Gara bo ladat lang ai mi raitim lani mi hta ushat gade yo na ngu ai shadang masat ton ra ai. Yi-nam lado gahtet sa-up ai aten hta u ni ushat nau n lu sha nna nau n gaba hkro ai, ndai aten hta shana de loi gatsi wa jang she ushat yo na, ndai aten hka nau n mu jang sai gahkrang lanyen nna u ni chye machyi si mat ai. Ndai aten hta dohten mat, ana rong, machyi mat re u ni hpe rim lata kau ra ai, grau nna go laban bat 18 daram hta lu rim lata kau yang grau mai ai, laban bat 19 ko nna go byin masa hpe yu nna uram ni hpe yo ai bo ushat galai yo tim mai nna, laban bat mi a shong ko nna di hpro dat 15% daram rong ai nambat 2 ushat yo tim mai nga ai. Laban bat 20 daram ko nna go udi di shangun na matu mai rim rong kau sai. (Ngut sai) (Gale ai Zinghtung Ma Sam)

robotstxt: allowed

filter: keep


text:
ya she chye ai n re,
kalang bai confirm galaw nga nngai.
3 ning hpe recall dat yang
jat ai lam mung grai nga sai,
kabai kau ai mung law law rai sai,
ngang ngang magra jum da ai hta mung n shayawm nngai
sharin shakung la ai lam mung dingyang rai nga ai
mani hahaha ai aten mung n dang hti sai
ngai hkrai gawk kaw myiprwi lagu pru ai ten mung she nga lai sai
friends ni hte n gun jaw hkat ai "go forward" hte
dingyang lu sa wa hkra shakut ai
3 ning ngu ai hpe nhtang sumru alai yu dat yang,
bitterness, happiness, togetherness, loneliness, law la ai "nesses" ni wa sumpum sumpam,
mai shalai ai hpe shalai kau, shangam da ging ai hpe atsawm shangang da,
um...
ya gaw,
tsun na aten du sai "Chiang Mai, Payap MCD hte WCC hpe Goodbye"
Goodbye ra (need) ai ni mung grai law ai
Goodbye tsun na grai n sharawng ai kaw ngai lawm nngai,
raitim nanhte hpe Goodbye yang she
buga na la nga ai Welcome akyu rawng na tai
Raitim, nanhte gaw tut e rawng nga sai, ngai na Heart Memo hta,
Amyu sha a shawnglam ngang grin rawt jat lam a matu
n bung ai shara kaw na jawm galaw nga ai gaw
anhte a Keep In Touch rai nga sai,
Gai, gai..... n gun da ting la let,
yawng ta gindun nna rau htawt ga, anhte a shawnglam lahkam hpe,
galoi mung "Keep in touch" let,
sharin hkat nga ga, tsun dan hkat nga ga, lam woi hkat nga ga,
madi shadaw hkat nga ga, n gun jaw hkat nga ga,
lam madun hkat nga ga i ya.
Tsun na n gwi nngai, hpa mung n jaw shi ai wunpawng hpe,
raitim, kraw kata kaw rawng ai lama mi naw ngam ai,
ngai n gun la ai lam hpe sha pi
n gwi ai hte kahte dat mayu nngai,
"Wunpawng a matu myit ga!
Wunpawng a matu galaw ga!
Wunpawng a matu shingran mu ga!"
ndai gaw tinang a shawnglam nganggrin galu kaba na matu rai na re.
Wunpawng amyu sha, Wunpawng lamu ga,
rawt galu kaba let tut e grin nga u ga!


text:
Namti Kan La Mare Hpyen yen Dabang Masha Ni Myitkyina Pangmati de Dabang Htawt Ya Na Matu Hpyi shawn Ai Namti Kan La Hpyen Yen dabang kata nga ai mung shawa ni gaw hpyen yen dabang hta hka kaba ai lam ni a majaw hkamja lam n nga wa ai ngu ai ginlam hte asuya de dabang hpe Myitkyina Pangmati de htawt ya na matu laika tang hpyi shawn da ai re hpe chye lu ai. Ya na zawn laika tang hpyi shawn da ai raitim Myen Asuya လူကယ္ျပန ္hkringmang wa gaw ngai hte n seng ai nga nna tsun ai lam, Namati hta dabang (4) nga ai raitim kaga dabang (3) gaw hpyi shawn ai lam n nga ai hpe Lam BrawYang IDPs camp na lakawn lanawn komiti Up Rev.Maran Yaw Htung tsun ai.
Kan La dabang lakawn lanawn komiti Ningtau Ningbaw Hp.t Naw E Se mung dabang kata na lam hpe ya na zawn tsun dan ai. Kan La dabang kata na mungshawa ni gaw Myitkyina Pangmati na masha ni law malawng rai nna Pang Sau Yang hkan, sun galaw sha nga ai ten myen hpyen Dap a htu shadut majan a majaw hprawng yen ra wa ai ni re. Dabang kata tara n hkan ai sha Myitkyina de wa nga mat ai ni hpe mung madi shadaw laika jaw na re lam tsun da sai re ngu matut tsun dan ai. Dabang ni hta shata (2) na daram n-gu malu masha ni gaw naw nga ai raitim si mai si maw mari sha a lu gumhpraw ni yawm wa sai lam Rev. Maran Yaw Htung ya na zawn matut tsun ai. Namti Hpyen yen mungshawa ni gaw Namti kata dabang (4) nga ai rai nna marai 4000 jan daram nga ai re lam chye lu ai.


text:
时间:2017-12-07 16:45:33 来源:德宏团结报
Moi prat e, ginding ga nai byin tai wa ai hpang shinggyim masha mung nga pra wa sai, dai shaloi mam grai gaja ai rai nna, shinggyim masha ni majoi joi sha ma ai. Shinggyim masha ni mu bungli n galo ai shat lu sha ai majo, naimam hpe ahkyak n la mat masai. Yu, u, dusat ni naimam shaza ai mu tim sa shachyut kau pyi n kam ma ai, n-gu ba pa pa la nna, grau gaba grau kya ai hpe go ma ni hpe lahkum shatai shangun ma ai. Sagya wa mu nna, grai pot pet tsun ai go, shinggyim masha ndai ni nau hpyau sai, n-gup ko hte sha, dangkang hte dung, mala la rai sai. Sagya wa pot wa sai hte maren, naimam numla hpe lamu ntsa de nhtang la kau nu ai, naimam numla lamu de lung mat wa jang, ginding ga na naimam n gaja mat wa sai, dai lam hpe gui e mu chye nna shani shana wau chyu wau nga ai, shing rai tsam mari sha mam numla hpe ga de bai lu shaga la sai, dai ko nna go, Jinghpo amyu ni hkai ai naimam gaba bong tsom wa sai. Dai hpang e go, Jinghpo ni gui hpe grai hkungga nna, nam ningnan sha poi hta, gui hpe shong jo sha ma ai.
Mam ningnan sha poi nhtoi shong shani go, nta madu ni hkyem shajin bang wa sai. Shanhte go nampu nampan ni hte mon sumli la ai shingnoi gun ton nhtom, nbo mam shapoi bo bang la nna, nta de gun wa nhtom, nat chyinghka makau ko wa ton ma ai. Dai hpang, htingbu htingpyen ni hpe hpang shani nam ningnan sa sha na matu so shaga dat sai. Hpang shani e, htingbu htingpyen ni gabu gara rai let du sa wa jang, nta madu ni go magyep tsa hku hte hkap hkalum tau la ma ai.
“Manau poi”go Jinghpo amyu sha ni a hkringhtong poi re, Jinghpo ga lachyum go “Yong ka ga” ngu ai re, “Nga galun sat” ai go Jinghpo amyu ni manau poi na masat langai re, Jinghpo amyu ni a ahkyak dik ai jojau masat mung re.
“Manau poi” hpe shaning shagu na hkru ta nhtoi 15 ya shani ko galo ai re, manau manau ai ni go Jinghpo bu hpun mon sumli lang, nhtu layit hte mong rai, naushong naupa ni a hpang ko hkan nna ka manot nang nna, mana maka pyo a nga ai.
ai go Jinghpo amyu ni hkungran poi galo ai hta galo ra ai ahkyam masat re. Num ningnan sa tau la na shong e, la ningnan ni nta ndo yang ko kumba mahkrai galo da nna, lahkong maga kumba jung ton, gumba lapran ko go galu de mida 2-3 du, pa de limi 15-20 du ai hpun mahkrai hkrai ton nna, dumsa wa sa dumsa to nga sai. Kumba mahkrai ko nna lai mat wa jang go, num ningnan dai go la ningnan wa nta na masha mai son sai, dai hta n-ga num ningnan go madu nta ko grai kung grai kyet ai re hte maren, dama ni nta ko du jang mung mana maka shakut shaja let dinghku gun sha ai shayi num langai tai wa ra ai.
Jinghpo amyu ni a rida maka go mayu na nga sat nga lam na masat masa ni hpe da shapro ai rai nga ai. Shi go lam magup hku nna Jinghpo amyu sha ni a hpong shingra masa lam ni hpe shadan dan hkrat wa nga ai. Ta hte da la ai ri da maka ni go amyu lo ai hte maren pungzan mung pu shagu nga nga ai.
“Htung hking lu sha” go Jinghpo amyu sha ni hkringhtong htunghking lu sha ni rai nna, makyin jinghku mano manang ni hpe hkungga jo ai lu sha rai nga ai. Simo simai Jinghpo bumga na namlo namlap si mai ni hpe machyu nna, Jinghpo amkyu sha ni a ju ai, shadu ai, gangau ai, yen ai ladat hte galo la nhtom, lahpo hte atsom makai nna sha ai re.
Jinghpo amyu ni mi moi ko nna mahkon hkon kap ginsup ka kam ai amyu ni rai nga ai, Jinghpo bu ga hta, “Lam sha chye hkom sai hte go ginsup chye ka sai, ga chye shaga ai hte go mahkon chye hkon sai” ngu ai ga malai nga nga ai. Aten na na re galo lu galo sha, nga sat nga sa lam hta alak mi re amyu mahkon mangui hte ginsup ni shalat la mat wa lu sai. Hkringhtong mahkon mangui go jo jau, nga sat nga sa, bungli galo re myu masum hku garan da nga ai, shing nrai nna, nga sat nga sa lam hte, bungli galo, majan gasat, jo jau re lam ni hpe shadan dan lu nga ai.
Dai majo Jinghp ni go n htu hpe grai kam hpa nna “Asak a nhtu” ngu shamying nga ai. Gahtong buga hta, mi moi ko nna ga malai langai nga ai: “Jinghpo bum ga na lam go nhtu hte hkyen shapro la ai, lahpan hte gabye shatsom la ai re”. “Shadang la ni nhtu hkyen nchye yang, sumtsan ga de n mai sa ai.Shayi num ni labu nchye da yang, num n mu wa ai” nga nga ai, shing rai nna nhtu hpaji kung ai shadang la ni hpe go shayi num ni yu ra sharong at shajang nga ai.


text:
Hpakan maw mau laying makau Jade Land company ni a Ga bum shingbut kaw Jannuary (4) ya shana daw hkying (3:30) aten daram hta Ga Shingbut Gyi kaput hkrum nna Asak si sum mat ai masha marai (6) hpe marai langai hta Sen Shi manga bunglat hka jaw ya ai lam chye lu ai.
Ga shingbut Gyi kaput si hkrum ai masha ni gaw mawmau bum na Shadang Seng Awng asak (23) ning, Shadang Makawng Naw asak (25) ning,Shadang Sana Gam asak (25) ning, Shadang Hkun Awng asak (26)ning, Shadang Nding Naw asak (45) ning hte  Shadang Mg, Tar Nge Asak (25) ning ni re.Shadang Nta galu Sin Wa Naw hte Htingbu Naw ni gaw Lahkra lata daw mat nna Nam Ma tsi rung kaw tsi tsi hkam la nga ai lam chye lu ai.
Si Sum mat ai masha marai (6) hpe January (5) ya shani makoi mayang kau sai re hpe chye lu ai.


text:
时间:2017-04-17 16:28:33 来源:德宏团结报
Langai. Dinghku gata hta ntsin ganing di sharam lang na
1. Ten gadi nna hka-pyun galo gram la nhtom hka n gayun nga shangun na. 2. Hka hpo sharu ton nna hpun palong n gashin na. 3. Di hka-wan hpe gashin sa-bya ntsin gahte bang ai aban hta tsing masop gashin nna, gashin gaprau la na shaloi hka pyun bai manai hpo la na. 4. Lang yu sai ntsin hpe galang bai gahtap lang na.
Lahkong. Shat gok na maza lam
Shat gok na ju rai ni go ju ai hpang ayanghualu, ayanghuahtan re n gaja ai nsa hte nhkyep ni byin tai wa chye nga ai, arai ndai ni go masha a sinwop, nsa lam, bonu re ni hpe jahten hkra wa chye nga ai. Simai gangau ai ko na sau nhtut hta go pyinsizhen rong nna, ladi, myi, jahkro sap sanap hpe mana maka gasheng hkra ya nna ana shabyin dat na grai loi ai.
Masum. Lin n rong ai sa-bya shadung lang shachyam
Sa-bya shadung go linsonna bang nna galo ai re, rai gashin ai hpang, lin lom ai ntsin maza go hka de lui bang mat wa nna, hka ko na tsau tsit hte tu brat lawan si wa nna, hka lui sat lanyan mat, nga jahkai hte gaga hkrung rai ni yang nsa gata nna si mat wa chye nga ai. Dai hta n-ga, gashin ai bu hpun palong bu hpun jang hpyi gaya re manghkang ni mung pru wa chye nga ai.
Mali. Modu lu ai ni a htingwan sanseng hpaji
Aten hkrak rai modo mye sharai la nna, nsa maza shadang nyem dik ai hku shapro na. Modo maidang hku sau gayun jang, aban mye galo kau ra ai. Masha chyat ai shara, modo chyat ai lam, myu de modo n got sa na. Modo got nna bu hkom chyai yang maza mala ni hpe nam ga hkan n gabai ton da na. Mana maka maza ai modo hte modo lang rai ni n mari nna, gaja ai modo lang rai ni mari lang na.
Manga. Dinghku jak rai na n gaja ai htong nan rai
Ta chyenan, dat sumla hkrung, wuipolu re dinghku gata na lang rai ni go masa n bung ai hku nna htong nan rai rong shajang nga ai, shanhte go nsam n rong abat n rong, n mu mada, n lu masop, dinghkren n-gun grai ja re hta n-ga, lamu hpatwat hkan mung tup rong jong nga nhtom, ningnan ai maza rai bai byin tai mat nga ai, shing rai nna, ya prat hta masha hkum hkrang jahten ai npot nhpang langai bai rai to nga sai. Aten na na rai nna n-gun ja ai htong nan rai nga ai shara hta nga nga jang, saimong ana, shan mom bong lapau ana byin wa rai loi dik nga ai.


text:
时间:2018-07-05 17:34:57 来源:德宏团结报
(Shata 7 pro 4 ya na do)
3. Ya ten mungdan ting hta gala hpalun hkai madung ai shara gara ko re?Yinnan mungdo gaba hta go gara ko madung ai kun?
Anhte mungdan na gala hpalun hkai ai shadang go mungkan ting hta nambat la- ngai wa rai nga ai. Hkai ma- dung ai shara go Kyang su, Je kyang, Anhui, Kyangsi, Ho-nan, Sichon, Zhunghkyin re mungdo gaba hte myu hkan rai nga ai. Bai mungdan shara shagu hta hkai gajang nga ma ai. Yinnan na hkai madung ai shara go Chushung, Lufung, Htunghai, Hkunmin re shara hkan rai nna, dai hta Chushung ga na go grau gaja nga ai.
4. Gala hpalun hkai shalat na ladtat go myu gade nga ata?Lang hkrat wa ai ladat madung go gara hte re kun?
Gala hpalun hkai shalat ai ladat go npot, wahpun ginlang, bong garan hkai, asi hte bong la nna hkai re myu ndai hte nga nga ai. Lo lang ai hkai shalat ladat go lawu na myu 3 re.
(1).Apot hte hkai shalat na ladat
Yinnan ga hta go ning- shung htum wa de hkai yang gaja ai. Shong nnan e go ayi lata nna, mu mi hta yat hkut tsom sai walong wa-long namhpun kungkyin 1500 daram bang ton nna, li-mi 25~33 daram sung hkra bai htu gale kau nhtom, aga hpe amanyi sha di galo shara kau ai hpang, wang de li-mi 100~120 du ai amyong galo, sung de li-mi 10 hku, yan hte yan li-mi 25~30 gang ai hku nna nhkun wa htu na.
Ana n rong shingtai n kap, nsam pro tsom ai, gaba gaja tsom ai, lamyi laman lapran gadun ai npot ginlang lata la nna, matsun nnan hprut ai li-mi 7~10 daram hta zen di la nhtom, wahpun shada li-mi 15 gang ai hku, npot ginlang 2 hpe ara sha di ton, yong hpe ladat ndai hku di nna nhkun ko bang ton ai hpang, aga shingyun hte ngang ngang bang galup ton na, ntsa do li-mi 3 daram shakra ton rai na, dai htom go ahka chyam hkra jo nna, madi bam shangun ton na, shata chyen mi daram rai jang npot nnan bai ru tu pru wa nna, matsun ningnan mung hprut tu pru wa na sai. Yinnan Chu shung ga hta go mu mi ko kungkyin 75 dram hte hkai la ra ai.
(2) Achyo hkai ladat
Yinnan ga hta yi-nam lado shata 5~6 laman hta tu gaja ai pot ginlang hpe lata la nna, li-mi 25 daram galu ai hku zen di nna, do shagu hta matsun nnan kap ra ai, wahpun li-mi 20 gang ai hku nna, yan hta yan gang de li-mi 25 hpe, galo shara shatsom ton sai ayi ntsa e achyo hkai ton, ntsa do 1/3 kra pru shangun na, dai htom jang ahka lawan jo bun ra ai, shata chyen mi daram rai jang npot ningnan tu pru wa ai shaloi, ahkrang gaba ai hkauna yi hkan bai htot hkai re ladat ndai mung, lo htam ai gaja ai hpalun abong hkai shalat shapro lu nga ai.
(3) Wahpun garan nna hkai shalat
Abong hkai shalat ladat mung nga ma ai. Naimam hkai shalat lado shing nrai yi-nam nnan shang wa ai ten hta, gala hpalun abong ni li-mi 12~15 daram galu wa ai shaloi, abong hta nau ntu tsom ai hpe bo kau nna, nam tsan lajang kau, nam- hpun bang, jahtum lang dan la ai hpang, nam galang bai tsan kau nna, namhpun bai hkan bang rai jang, hpang shaning na shata 4~5 shagong hta, abong li-mi 15 daram tso ai shaloi, aru hte gong la nna, gara hkai kau jang rai sai.
(4)Nli hte hkai shalat na ladat
Kung tsom sai hpe lata nna nli shatai, hkai shalat sa wa na, ladat ndai go gala hpalun abong ningnan tu pru ai aten nna rai nna, madung go nli gaja lata re logadat sumru ai hta lang nga ai.


text:
Myen Hpyen dap kawn Hpakant lam mare hkan na mare masha marai (18) hpe April (9) ya shani rim woi mat ai kaw na marai (17) hpe April (15) ya shani bai dat ya sai hte mare de bai du wa sai lam ginra masha ni shana wa ai.
Sani si gun sa ai Kahtan Yang mare na Jan Lahpai Htu, Jan Shawngyang Lu Mai, Jan Hpauyam Roi Seng, Jan Hpauyam Seng Mai, Salang Zahkung Zau Gun, Salang Lahpai Tu Ja, Shadang Lagwi Zung Sau, Salang Damya Naw Ja, Salang Lahtaw Brang Nu hte Loi Seng mare na Salang Mya Tsein, Shadang Gum Htang Naw Lat, Salang Hpau Gun Naw Ja, Salang Pausa Bawk La, Salang Than Naing, Salang Labya Naw Tawng, Salang Aike Pi hte Shadang Chyinyu San Awng ni hpe bai dat ya ai rai nna Salang Lajung Si Wa gaw bum de lung nna Phone gan shaga ai kaw na rim woi la hkrum mat ai re. Dai Salang wa hpe gaw bai dat ya ai lam nnga shi lam na chye lu ai.
April (8) ya shani Yi sun hkauna galaw nga ai kaw na Myen Hpyen Dap ni rim woi mat ai Mung mare masha marai (7) hpe April (12) ya shani bai dat ya ai raitim Hpakant kaw na yu wa ai lam kaw rim hkrum ai Shadang Maran Doi Aung asak (18) ning hpe gaw ya aten du hkra dat ya ai lam nnga shi ai rai nna Myen Hpyen Dap ni lam ntsa dun garawt woi mat ai lam myi chyaw mu masha ni tsun ai kaw na chye lu ai.


text:
时间:2018-05-24 17:01:41 来源:德宏团结报
1. Nhkrun nokyu: Nhkrun nokyu hpe gangau sha ai shaloi, hkut hkra gangau nna she mai sha ai, lama n hkut lu ai sha jang, sha nang wa nna, madon, kro matan, bo machyi, bo sin, gashung hkrit re machyi kumla ni pru wa ai. Dai go nhkrun nokyu ko ningtuk rai kyen (碱) rong nna re.
2. Maku ku sai yang-yi: Maku ku sai yang-yi a makau hte ahpyi hta nsam mang rai nna, gata ko lunghkuisu (龙葵素) lohtam rong nna, lo wa sha ai htom nang wa chye ai. Machyi kumla go: Na-yi hkum 1—3 daram e kan lahta maga de gahtet machyi shing n rai machyi, kro matan wa, madon wa, kan mase wa rai nna, laja ai ni go, bai madon don rai nna hkum ntai mat wa, gahtet wa, nsa sa yak, n dum mat wa, ahkye wa rai chye ai.
Lama sha nang ai lam nau n laja jang go, dui ntsin lu, htang jahku lu rai jang mai lu ai, laja ai ni hpe go tsi rung de lawan sa ra ai. Tinang hkrai tsi la na ladat: (1) Hkranghkyi simai kyin mi hpe gatok mani nna jahku shup lu yang mai ai. (2) Lasi tsit, kan zhau (甘草) myu mi hpe rong 2 di nna, hka hte shadu lu yang mung mai ai.


text:
Dai ning na rawt malan mung ga hpe hti yu na anhte a mungdaw kata na mung masa hte wunpawng mungdan shanglawt hpung a hpaw ni na mung masa hkrun lam gaw gara made rai sa na hpe sam maram lu sai hku re .Bai na dai ning na rawt malan poi hta mungdaw kata nga ai laga amyu baw sang ni hkum hkra shang lawm ai lam gaw lak lai ai hte myit hkrum gahkyin hkum din ai lam hpe madun dan ai lam rai nga ai .
Bai na ndai poi hta jai lang da ai logo hpe mung yu yu ga ahtoi nsam (yellow colour) gaw sadi jaw ai (warring) kum la rai nga ai ,ahkyeng nsam (red clour ) gaw hkring nan hkring ra ai lachyum re ,shindu nsam (background colour ) hpe atsit nsam (green colour) hte lang da ai.
Dai majaw duwa na 2010 hta anhte mung shawa ni gaw gadai hpe madi shadaw na gara maga de tsap ra na gaw yawng myit dum shajin na ten rai sai hpe mu maram ai ndai ralata poi gaw ntara ai Mung kan kawn nmasat ya ai mi nga nga , 1990 ning ralat poi dang da ai Makaw hpung ni gade mi ning hkap tim myen hpyen atsu ya gaw shi masing hte hkrak atik anang galaw chylu sha rai nga ai,UN kawn dak kasa gade mi dat tim lak lai wa ai lam n-nga ai hpe yawng mu chye chylu rai nga ai dai majaw mabyin msa langai hpe nda de (negative) nre sha jaw ai yu jut (positive) maga hku yu ra nga ga ai dai majaw dai ni na ten anhte amyu ni hpa ga law ra nga sai hpe shing ran mu let lahkam sawa ra saga ai law.
Bai na ndai poi hta jai lang da ai logo hpe mung yu yu ga ahtoi nsam (yellow colour) gaw sadi jaw ai (warring) kum la rai nga ai ,ahkyeng nsam (red clour ) gaw hkring nan hkring ra ai lachyum re ,shindu nsam (background colour ) hpe atsit nsam (green colour) hte lang da ai.
Dai majaw duwa na 2010 hta anhte mung shawa ni gaw gadai hpe madi shadaw na gara maga de tsap ra na gaw yawng myit dum shajin na ten rai sai hpe mu maram ai ndai ralata poi gaw ntara ai Mung kan kawn nmasat ya ai mi nga nga , 1990 ning ralat poi dang da ai Makaw hpung ni gade mi ning hkap tim myen hpyen atsu ya gaw shi masing hte hkrak atik anang galaw chylu sha rai nga ai,UN kawn dak kasa gade mi dat tim lak lai wa ai lam n-nga ai hpe yawng mu chye chylu rai nga ai dai majaw mabyin msa langai hpe nda de (negative) nre sha jaw ai yu jut (positive) maga hku yu ra nga ga ai dai majaw dai ni na ten anhte amyu ni hpa ga law ra nga sai hpe shing ran mu let lahkam sawa ra saga ai law.


text:
Lahta Sammung, Monggo gat kaba wan hkru ai kaw ginra pyitusit n-gawn hpyen ni hpe ntsen nga ma ai re.
Mana, June praw 6, shana hkying 11 daram nsin htat ten Monggo mare gat kaba wan hku ai majaw gat seng ni yawng ngu na hkru lawm mat sai re.
Miwa ga jarit Monggo mare kata ginra pyitusit hpung shada da hte madu wuhpung langai kata hta mung, ‘sut masa ginjang shingjawng gashun sha hkat ai masa’ nga ai majaw ndai gat kaba wan hkru ai mabyin hta shanhte hpe mare masha ni ntsen ai re lam, sagawn chye lu ai.
Maning e mung, Monggo gat dingsa hpe wan nat na matu pyitusit hpung langai mayun maw mawn wa ai hpe mare masha ni myit n hkrum pat kau yu sai lam, mare masha langai tsun ai.
Monggo ginra e Myen hpyendap npu hpaw tawn ai pyitusit hpung (5) lahta nga ai kaw tara shang pyitusit mying gun ai gaw Kutkai Pyitusit hte Monggo Pyitusit, yan lahkawng sha re.
Ndai bat laman e Myen-Miwa mungdan lahkawng lamu ga jarit shimlam lam salang ni, Monggo-Manghai jarit e n hkrum shi yang, ya Monggo gat kaba wan hkru ai mabyin pru wa ai re.


text:
Shawng na laika man - Laika ni - Jaw Kaja (sh) Karai Kasang?
Karai n lawm ai Jaw Kaja lam gaw hpa majaw n hkum tsup ai
Jaw kaja lam rai yang dai gaw Karai Kasang rai nga ai, n rain i?
Ya, nadai hpang dawn a aten hta, jaw kaja the Karai Kasang ngu ai gas i yan hpe bung ai hku nna hkam la chye nga ma ai. Jaw kaja ai..ngu nna tsun ai lam gaw Karai ra sharawng ai lam the bung pre ra ai ngu anhte hkam la ga ai. Kam jaw kam ya ai, shagrit shanem ai, tara rap ra ai- dai ni gaw jaw kaja ai lam re. Tinang myit sha machyu ai, gumrawng gumtawng ai, sheng mareng ai- dai ni gaw n shawp ai lam ni re. Ndai lam lahkawng gaw shada adding tawk ninghtan shai hkat nga ma ai.
Rai yang, ndai the the ngut mat sai i? Jaw kaja lam gaw dan leng nga ai rai yang, dai lam hpe atsawm ginhka chye tawn ra ai.. ngu nna Chyum laika gaw hpa majaw tsun nga ai law?
Jaw kaja (sh) Karai Kasang? ngu ai ndai laika gaw kaga mungga ningnan langai n rai nga ai. Ndai laika gaw na arawn alai ni hpe galai shai na matu sha n-ga, dai hta grau ai hpe mung tsun shadum nga ai re. Ndai laika gaw na a asak hkrung hkawm sa lam mahkra galai shai mat nna Karai Kasang the mahku mara wa lu ai madang du hkra nang hpe hpaji jaw lam madun dan lu na re.
Share


text:
Mungkan Shinggyim Masha ni a labau hta Kachyi hpe laiwa sai shaning 30000 ning jan (30000 BC) kaw na galaw lang hpang wa sai hpe chye lu ai. Prat hte prat ban hte ban galaw lang wa ai Kachyi ni gaw daini na ten du hkra mungkan mungdan shara shagu kaw lawnglam amyu myu madang amyu myu hku nna matut sunglang nga ai hpe mu chye lu ai.
Kachyi gaw masha hkum hta tsawm htap na matu mawn sumli ai sha nrai shaning tsa kaba sutgan, hpaga gunrai langai hku nna mung sunglang lai wa sai hpe labau laika kaw na chye la lu ai, labau kaw adan apra hkaja mai ai langai gaw 17-19 century aten shaning laman hta Venice Mare Italy Mungdan e galaw ai Venetian Trade Beads(fig-1) ngu ai Kachyi hpan hkum ni hte Europe Shan-hpraw masha ni gaw Africa Dan na Mayam law law hpe galai mari wa sai rai nga ai.
Figure – 1
Mungkan mungdan amyu sha nkau tinang a htunghking kumla hku nna laklai ai Kachyi hpan amyu myu hpe galaw lang wa ai lam chye lu ai. Ga shadawn nkau tsun ga nga yang, Pyu Mungdan prat(2nd century BCE – 11th century AD) hta “Pumtek Beads (fig-2)” ngu ai Kachyi hpe galaw lang wa ai rai nna dai kachyi gaw daini na aten du hkra mying gumhkawng nga ai, Tibet amyu ni a “Dzi Beads (fig-3)” ngu ai Kachyi, Naga amyu ni a “Naga Conch Shell Beads (fig-4)” ngu ai Kachyi ni gaw Mungkan Kachyi a lam atsawm chye ai ni a lapran mying gumhkawng nga ai.
Figure – 2 (Pumtek)
Figure – 3 (Dzi)
Figure – 4 (Naga Conch Shell Beads)
Mungkan kaw na atsawm n chye tim anhte Jinghpaw ni a lapran grai manu shadan shareng tawn ai kachyi hpe shachyen ya mayu ai, dai kachyi hpe Jinghpaw ni “Shawanang Kachyi” ngu shamying ma ai.
Shawanang Kachyi hpe gara prat ban kaw na galaw lang hpang wa ai lam ka tawn ai laili laika n nga ai daram re hte maren lu tsun ai masha mung grai taw mat sai aten ladaw rai mat nga sai. Shawanang Kachyi ngu shamying wa ai npawt labau gaw Gumchying Gumsa Prat Jinghpaw Du Magam nta shadang La kasha ni num wawn num la ai aten hta Mung shawa masha ni jawm galaw sak jaw ra ai arung arai re majaw “Shawanang Kachyi” ngu shamying ai re hpe hkaja chye lu ai. Gumchying Gumsa Prat a hpang daw Gumlau Prat aten hta gaw Jinghpaw Du Magam ni a sutgan yam Nga shaw mari la nhtawm Shawanang Kachyi hpe matut galaw lang wa ai re hpe hkaja chye lu ai.
Shawanang Kachyi tum/si ni hpe moi prat e Mali Nmai Walawng Kachyi Htu ngu ai mare hte Hugawng Pa Ga Hkyeng ginra hkan na htu shaw nhtawm galaw lang ai re nga nna htunghking salang nkau kaw na chye lu ai.
Shawanang Kachyi hta lawm ai amyu hpan ni gaw:
- Kachyi hta malawng ngu na gaw Ga kaw na htu shaw nhtawm lata hte galaw la ai kachyi tum ni re, ndai laklai ai Ga kachyi tum ni gaw aten ladaw langai hta Nlung byin mat ai amyu hpan re.(fig-5)
Figure – 5
2. Kachyi ka-ang kaw bang ai ting-lum (soi tee) hte sumri lahkawng wa ginsu ai shara kaw bang ai Du Magap hpe BC 30000 aten kaw na shinggyim masha ni lang wa ai Panglai Hkoi hpan mi(Conch Shells) hte malawng galaw ma ai, ja gumhpraw dangdi ai Jinghpaw Du Magam nkau gaw Magwi Kawng hte galaw lang ai lam chye lu ai. (fig-6)
Figure – 6 (Conch Shells)
3. Venetian Skunk Beads: Ndai kachyi tum Achyang kaw ahpraw pang re kap ai gaw Venetian Skunk Beads ngu shamying ma ai. Skunk beads hpe Italy mungdan Venice Mare kaw 1720 ning grup yin(18 century) kaw galaw ai re hpe chye lu ai, ndai skunk beads hpe dai ten shinggyim masha ni a hkum hkrang shanhpyi ntsa byin ai Shakrwi mawng ana hpe tsi shamai na matu galaw hpang wa ai re ng anna ka tawn ma ai. Ndai Skunk Beads gaw arai dingsa mahkawng ai ni a majaw Africa mungdan jut shingnaw hkan na bai tam kasawk nhtawm dingsa gat e dut ma ai, ya ten gat-lawk e skunk beads ajet hpe tam mari lu na grau grau yak mat sai hpe chye lu ai.(fig-7)
Figure – 7 (Venetian Skunk Beads)
Dai majaw, Shawanang Kachyi kaw lawm ai Venetian Skunk Beads hte Conch Shell yan a labau hku gawn nhtawm labau gawn ai rai yang Shawanang Kachyi gaw 17 – 18 Century aten, lai wa sai shaning 300 – 400 ning na sai manu dan ai, n mai shamat ai htunghking arai dingsa re ngu tsun mai ai, grau manu shatsaw ya ai lam langai gaw Shawanang Kachyi galaw lang ai lam hta moi na Ji Nat makam masham n lawm ai, tsawm shingni Ta hpaji san san Htunghking ningli kaja nan rai nga sai.
Matut hkaja chye lu ai gaw Mungkan Majan 2 (WWII) byin wa mahka 1935 ning grup yin kaw na Shawanang Kachyi kaw bang shalawm ai Venetian Skunk Beads hte Conch Sea Shells ni hpe mari la yak mat ai the kaga mayak ni a majaw Jinghpaw ni a Shawanang Kachyi galaw ai lam gau ngwi ngwi hkring mat ai lam re nga nna salang nkau tsun jahta dan ma ai.
Lai wa sai shaning law law kaw nna ngai langai hkrai Jinghpaw ni a Shawanang Kachyi hpe grai myit shang-sha wa ai raiyang jahtum e 2016 -17 ning laman aten la nhtawm Mungkan Kachyi labau hte Shawanang Kachyi ni a lam sawk sagawn hti hkaja wa ni ai. Laning mi jan aten, ja gumhpraw htum hkam nhtawm hkaja sawk sagawn wa ai shaloi Mungkan Kachyi Labau hte Shawanang Kachyi ni a lam ram daw chye na wa nngai. Ndai laning mi jan aten hta ni ai, tsan ai kaw na manaw manang ni, jinghku jingyu ni tsaw ra myit hte Shawanang Kachyi sumla ni shagun jaw ai yawng (35) lu hkap la ai. Sumla yawng hpe azin ayang, akri akrai hkaja wa yang jahtum e moi na Shawanang Kachyi ajet ngu tsun mai ai (3) hpe lu sawk shapraw ai.
Kachyi langai gaw (fig-8) Hugawng Magam Du nta langai kaw na prat ban(4) zing kyem wa ai re hpe chye lu ai, kaga lahkawng gaw(fig-9) Mali Hkrang Walawng na Jinghpaw Du nta langai kaw na yawm dik prat ban (4) zing wa ai Kachyi re nga tsun dan ma ai.
Figure – 8 (Hugawng magam du nta langai kaw na Shawanang kachyi dingsa)
Figure – 9 (Mali Hkrang Walawng magam du nta langai ni a Shawanang kachyi dingsa)
Mungkan Kachyi labau hte gat lawk ni kaw na hkap la hkan sa nga ai Kachyi ni a madang atsang hte manu jahpu gaw lawu na chyarang hte maren re hpe chye lu ai.
- Lu la yak ai Seng amyu hpan ni. (diamond, Ruby, Jadeite Jade ..etc.)
- Magwi Kawng (Fossil Mammoth Ivory)
- Ja, Ja-hpraw, gumhpraw arai ni
- Amber/ Pat amyu hpan ni
- Manu dan ai Nlung, Lungrawk amyu hpan ni.(Carnelian, Agate, Lapis Lazuli, Turquoise, Pipestone … etc.)
- Panglai Hkoi amyu hpan ni ( Pearl, Coral, Conch Shell … etc.)
- Pat/ Glass amyu hpan ni
- Ga Shawun (Ceremic) amyu hpan ni
- Magri amyu hpan ni
- Plastic amyu hpan ni
- Hpun-ja amyu hpan ni
- Ga amyu hpan ni.(moi Hkawhkam mungdan aten hta Mayam hte Darat Daroi ni gaw Ga hte galaw ai kachyi ni chyu sha lang na ahkang nga ai lam chye lu ai.)
(50 ning hta jan shaning na sai Kachyi dingsa(Antique) ni gaw manu jahpu kaba ai, lang ai arung arai madang ni hta hkan nna manu hkan tsaw ai hpe chye lu ai.)
Jinghpaw Shawanang Kachyi dingsa ni hpe hkaja sawk sagawn ai shaloi Kachyi tum ni hpe Ga kaw na htu shaw galaw la ngut ai hpang wan hta ju ai kun ? jan kaw lam ai kun ? htu shaw la ai Ga amyu hpan hte madang atsang ni hpe chye lu ai raiyang matut hkangzing kyem ai lam hta akyu kaba mai nga ai.
Mungkan Kachyi Labau laika buk hta Ga kaw na htu shaw nhtawm Kachyi galaw lang ai mungkan mungdan hte amyu bawsang nkau a Kachyi galaw lang ai lam hpe sanglang dan mayu nngai. Native American(Red Indian) ni gaw Nlung Bum kaba langai ngai a kata rawng ai Lung-sai lam mi hpe htu shaw la nhtawm dai lung-rok hpe shadu sha na Di, malut lu na matu Nhka Kin-yang hte Kachyi gaili ni hpe galaw lang ma ai, dai laklai ai Lung-rok hpe Pipestone – Catlinite ngu shamying ma ai, ndai Catlinite stone gaw lung-rok, lung-kring ni zawn nja ai, ret garang shatsawm lang mai ai lung-rok rai nga ai. Ndai lung-rok hpe Native American ni gaw Hpan Karai jaw ai sutgan arai re ngu hkam la nhtawm pipestone Catlinite pru ai shara hpe chyoi pra ai shara ngu masat hkungga jaw ma ai. Ndai Catlinite nlung hte galaw ai arung arai gaw shaning na wa yang namhkan nsha chye ai Hpri zawn grau ngang grau tsawm wa ai hpe chye lu ai. (fig-10)
Figure – 10 (pipestone – Catlinite hpe htu la ai ladat hte Pipestone Kachyi)
Africa Dan Ghana mungdan amyu sha ni gaw Ga kaw na htu shaw galaw lang ai ndai Kachyi hpe Bauxite Beads shing nrai Stonepipe Beads ngu shamying ma ai. Bauxite ngu ai gaw Aluminium nhprang dat lawm ai Ga re hpe chye lu ai, laklai ai lam gaw ndai kachyi ni aten nau nna ai sha nlung tai mat ai lam rai nga ai. Ndai Bauxite Kachyi ni gaw shaning na magang grau tsawm, grau ngang ai majaw mung mying kaba ai lam rai nga ai. (fig-11)
Figure – 11 (stonepipe – bauxite beads)
Ga kaw na htu shaw nhtawm Kachyi galaw ai kaga langai gaw 2nd century BC – 11th century AD lapran hkik hkam lai wa yu sai Pyu Hkawhkam Mungdan (Pyu city-states) prat aten Pyu mungdan masha ni a mying dan hkung ai Kachyi re, ndai Kachyi hpe “Pumtek”(fig-12) ngu shamying ma ai. Pumtek Kachyi hpe Ga kata e shaning Sen, Wan na lup rawng nga ai Hpun-ja amyu hpan hpe htu shaw nna galaw lang ai hpe chye lu ai, raiyang laklai ai gaw Ga kaw na htu shaw la ai ndai Hpun-ja gaw nbung katsi hte hkra ai hpang nlung byin mat ai hpe chye lu ai.
Figure – 12 (Pyu Ancient Pumtek Beads)
Lahta na Kachyi hpan masum gaw Jinghpaw ni a Shawanang Kachyi zawn ga kaw na htu shaw la nhtawm galaw lang ai kachyi ni rai nna daini na ten mungkan hta masha law law grai manu shadan, mari zing kyem nga ai moi na Kachyi dingsa ni rai nga ai.
Manu dan ai Shawanang Kachyi ajet ngu ai shaloi nlung tai mat ai kachyi tum ni, Venetian Skunk Beads, Panglai Shawun(Conch Shells) shing nrai Magwi Kawng ni hte shachyaw tawn ai hpe tsun ai re. Shingre manu dan ai, jet ai sutgan arai hte Jan Shata zawn kabrim, Ja Lungseng zawn manu dan, hkawhkam shayi sha zawn tsawm htap ai Num hpe kanam makyin masat la ai htunghking gaw mau hpa htap htuk dik rai nga ai. Njet ai, atang ahpa hkrup mara galaw nna htunghking hpe n jahten kau ga.
Shawanang Kachyi a hkrang design gaw grai madang tsaw ai hpe mu chye lu ai, dai majaw ndai amyu sha yawng a manu dan ai htunghking sutgan arai hpe htap htuk manu ai hku hkangzing mazing, mawn sumli lang na mung ahkyak dik re ngu sawn lu ai.
Shawanang Kachyi a lam hpe ngai chye la lu ai kachyi mi hpe ka jahkrat dat ni ai. Ndai laika gaw hkum tsup ra nrawng sai ngu n lu tsun nngai, nhkum ntsup mi raitim ndai laika hpe hti hkaja n-gun jaw ai yawng hpe grai chyeju dum nngai.


text:
HKYE HKRANG LA AI LAM HTE MAGAM BUNGLI
"Kaning rai nme law, makam masham a marang e, chyeju hte sha, nanhte hkye hkrang la ai hkrum ma nit dai: dai gaw nanhte
kaw na nrai, Karai Kasang a kumhpaw kumhpa sha rai nga ai: kadai mung gumrawng shara nnga u ga, magam bungli kaw na mung rai
nga ai nrai. Kaning rai nme law, anhte shi a magam bungli rai nga ga ai; mai kaja ai bungli shachyen na , Hkristu Yesu hta
e hpan da ai ni gaw, anhte rai nga ga ai: dai mai kaja ai bungli hta anhte hkawm nga u ga,Karai Kasang gaw dai ni hpe shawng
nnan e lajang tawn da mu ai. [ Ehpesu 2:8-10 ]
Nkau myi hkye hkrang la hkrum na matu Kaja ai bungli galaw ra ai nga ma ai. Hkye hkrang la hkrum na matu she kaja ai
bungli galaw nga ai re le nga nna hkam la ai ni law law nga ai hpe mung chye lu ai. Rai tim Karai Kasang a mungga
hta dai hku ntsun da ai re. Asak hkrung ai chyum laika a sung htum ai lam ni hpe a tsawm sha akyu hpyi la nna hkam la ra ai
re.
Hkye hkrang la ai lam gaw magam
bungli kaw na nrai, makam masham a marang e Karai Kasang a chyeju san san sha re, nga nna hti ai chyum laika hta ka da ai
re. Dai re majaw hkye hkrang la ai lam hte seng nna galaw ya ai, lajang ya ai wa gaw Karai Kasang sha re. Galaw lajang
da ya ai chyeju hpe hkam la na gaw dai ni anhte ( Madu galaw lajang ya ai lam hpe) hkap la kam sham ai ni rai ga ai. Rai ti
mung hkye hkrang la ai hta Karai Kasang gaw kaja ai magam bungli shaja na matu mung yaw shada da ai re lam hpe gaw nmai malap
ai. Kaja ai bungli a majaw hkye hkrang la hkrum ai n re. Hkye hkrang la ai lam hpe hkap la kam sham nna, hkye hkrang la lu
sai ni mahtang kaja ai bungli galaw na matu she Karai Kasang gaw lajang da ai re hpe chye na na ahkyek la nga ai. Karai Kasang
matsun ai hku mungga hpe hpachye hpachyang la na grai ahkyek ai re.Dai madu ra ai lam hpa rai nga ai hpe chye ginhka nga mu
nga nna [Ehpesu 5:17] hta tsun da ai re.
No.1 Hkye hkrang la hkrum na matu magam bungli kaja galaw ai n re sha, hkye hkrang
la hkrum sai majaw kaja ai magam bungli galaw na awng nga ga ai hpe shawng n nan ginhka let chye na ra na re.
No.2 Hkyehkrang la nhkrum ai sha
kade kaja ai galaw rai tim Karai Kasang nsawn ya nga ai. Mahte 7:21 kaw anhte hti yang ndai lam asan sha chye lu ai re. Rai nna myihtoi Amo 5:21-23 kaw hti ai shaloi
mung Israela masha ni hkye hkrang la ai teng man ai mungga hpe gaw shanhte ngawn nsawn galaw nna mana maka tingse ni hte sha
pyaw ma ai. Nawku daw jau ma ai, Laban ban ma ai, shagu hkungga nawng ma ai. KaraiKasang gara hku tsun a ta “nan hte
a tingse sumpyi nsen ni nye na lahpang ai,” nga tsun ai re . Dai re majaw
hkye hkrang la ai lam hpe nlu ai sha kaja ai bungli galaw yang Karai Kasang nsawn ya ai. Hkye hkrang la ai lam gaw bungli
hte lu ai mung nre. Galaw da ya sai Karai Kasang lajang ya ai hkye hkrang la ai lam hpe hkap la ai majaw, lu la sai a marang
e kaja ai bungli galaw yang Karai Kasang shagrau sha a na lam mu lu ai re.
No. 3. Hkye hkrang la ai hta Karai a yaw shada ai lam gaw kaja ai magma bungli galaw na matu re. Dai majaw hkye
hkrang la ai hkrum sai ni gaw kaja ai magam bungli galaw nan galaw ra ai ngu ai hpe Ehpesu 2:10
hta mu lu ai. Hpilipi 2:13 hta mung ndai lam matut nna sang lang da ai re. Lamawa
anhte tara shadik nna, shakut shaja nna she hkye hkrang la lu ai baw rai yang, Galati 2:21 hta hpa tsun a ta “Hkristu gaw gaman lila sha si hkam kau nu ai,” nga nna tsun
da ai.
Rai yang Hkristu gaw gaman nsi ai.
Yesu Hkristu mungkan de du sa ai lam gaw yubak lu ai ni hpe hkye la na matu du sa ai. Anhte hkrai anhte yubak kaw na hkye
hkrang la ai lam nlu mat sai majaw Karai Kasang gaw hkristu hpe sha ngun ya nna yubak lu ai ni hpe hkye la na matu du sa ai
lam chyum laika hta shaleng da nga ai. Dai majaw hkye hkrang la ai lam lu na matu shachyip ya ai, galaw ya ai gaw Karai Kasang
re. Anhte galaw ai akyang lailen a majaw nre. Anhte kaja ai bungli galaw ai majaw nre. Dai hpan Madu sharawng awng ai lam
madung gaw,ngai ndang di nngai law, nchye nngai law, Madu e nang galaw ya ai,nang lajang ya ai hpe chyeju dum sai law ngu
nna shagrit shanem ai myit, daw grawp ai myit hte tinang a yubak mara hpe yin la nna ngarai hte sha gringdan ai re hpe yin
la chye na nna Karai Kasang a chyeju hpe hkap la kam sham ai ni hpe jaw ya ai akyu gaw dai hkye hkrang la ai lam rai nga ai.
Dai hkye hkrang la ai hpe dai ni
naw hkrung nga yang, dinghta ga ntsa e nga nga yang chye na na matu Karai Kasang gaw anhte hpe mungga ka da ya sai. I Yaw
5:13 hpe atsawm sha hti yu nna n gun la ga.
Udang ntsa na damya langai myi nsa
nhti ai yang,Yesu e,nang na a mungdan hta du wa yang, ngai e dum rit law,ngu nna hpyi wu ai.Shaloi Yesu gaw,Ngai nang hpe
teng teng tsun de ga, Dai ni jang nang ngai hte rau Hparadisu e nga na rai nga ai,ngu nna shi hpe htan wu ai. [Luka 23:42-43]
Dai majaw hkye hkrang la ai htani
htana asak lu ai ngu ai gaw Karai Kasang galaw ya ai re majaw dai ni naw hkrung nga yang chye na let kabu na matu, dai kabu
ai hpe asak hkrung nga laman mungkan hta sakse hkam na matu Karai Kasang ra sharawng ai re.
Dai majaw hkye hkrang la ai lam
hte magma bungli ngu ai lam hpe Karai a mungga matsun hku ding ding chye na ai hte asak hkrung ga ngu ga saw n gun jaw dat
nngai law.
Rev. Bum Seng Li


text:
Saturday, March 24, 2012
MUT TSAWM TSAW RA AI "NU"
Kanu n htoi hta Kanu shakawn ga shagawp n lu ka ai majaw dingsa hpe sha bai mara dat ai.
Kanu ni yawng tut e ngwi pyaw hkam kaja nga u ga....
Mut Tsawm hpe shangai shaprat ai Nu
Mut Tsawm a tsaw ra dik ai Nu
Myi sha mi tu tu rai tim, Nu a Kasha Mut Tsawm nga
Nyep gaw baw baw rai tim, Nu a Kasha Mut Tsawm nga
A chyang hkret hkret mi rai tim, Nu a Kasha Mut Tsawm nga
Ga n madat ai rai tim, Nu a Kasha Mut Tsawm myitsu ai nga
Laika n dang hkan rai tim, Nu a Kasha Mut Tsawm grai ram ai nga
Jawng na sara ni shaga gatut tim, Nu a Kasha Mut Tsawm grai byin ai nga
Hpaji jawng de Mut Tsawm lahkam sai, Nu a myi man mani sai
Jawng kaji kaw na Mut Tsawm lawt, Nu mung kabu gum lawt
Lapran tsang de Mut Tsawm du, Nu mung arawng lu
Tsang shi hpe Mut Tsawm awng, Nu gaw yawng yawng hpe shakawng
Dakkasu de Mut Tsawm du, Nu she janmau lu
Maigan de hpaji sharin na Mut Tsawm pru, shakawng na Nu gaw mare de shamu
Myu Sha lam hpe Mut Tsawm gun hpai, Nu a myi man grau pa sai
Tim daini...,
Nu hpe Mut Tsawm kau da, maigai ga de du hkawm mat wa
Nu, Mut Tsawm hpe marit nga na sai, Mut Tsawm mung Nu hpe dum dik ai
Nu, Mut Tsawm hpe shing ran nga na sai, Mut Tsawm mung Nu hpe hkrum mayu ai
Mut Tsawm a Nu hkam ja nga u ga
Mut Tsawm a Nu ngwi pyaw nga u ga
Mut Tsawm a Nu hpe Karai Wa bau sin ya u ga
Nu a Kasha Mut Tsawm kyu hpyi ya dat ai, Nu
Nu a Kasha
Mut Tsawm
Posted by Kaiji Naw Naw at 10:08 AM 0 comments
Labels: Ga Shagawp
Subscribe to: Posts (Atom)


text:
Radio Veritas Asia Buick St., Fairview Park, Queszon City, Metro Manila. 1106 Philippines | + 632 9390011-15 | +6329390011-15
Buga shiga, Aug 1, 2018
Hpyen yen dabang ni hta Wa Saradaw sa gawan n gun jaw lai wa sai shiga!
Myitkyina Saradaw Sasana lit hkam Sagurem wa, Wa Saradaw Fransic Daw Tang hte Myitkyina Sasana Tsinyam lakawn hpung (DERT) ningbaw Fr.Dr.Peter Hka Awng Tu, Myitkyina Karuna lit hkam Fr. Joseph Ja Yaw hte magam gun ni July 30 ya shani Shatapru jau ginwang, P L N hpyen yen dabang de sa du gawan lai wa ai.
Ya na zawn sa du gawan ai hta hpyen yen tsin yam masha a nga shara ginra nta ni hpe yu gawan ai, tsin yam masha ni a hkam sha lam ra rawng lam ni madat la let byin nga ai masa ni hpe yu maram let ra rawng ai lam ni matsun madun hpaji jaw n gun jaw mungga tsun ai lam ni galaw lai wa sai re.
Bai lai wa sai July 28 ya shani hta mung, Tang hpre jau ginwang, Tanghpre mare Sumsing Lamu a hkaw Hkam jan Nawku jawng wang hta jahkring jahkra wa nga ai hpyen yen dabang hta sa du gawan let hpyen yen tsin yam masha ni hte hkrum shaga ai, byin nga ai masa ni hpe masam maram yu ai, n gun jaw hpaji jaw mungga ni tsun shadum n gun jaw lai wa ai.


text:
Saturday, November 27, 2010
HKRISMAT BAI DU WA SAI “NU”…!!!!
Nu…
Hkrismat bai du wa sai le Nu... n dai ten ni hta Nu gaw Hkrismat a matu hkyen lajang let mu law taw na re… Nu a Kasha gaw sum tsan kaw na Nu hpe dum let myi prwi si ni hkrat taw ai Nu…. Ngai Kasha a manang ni mung n dai ten hta pyaw nga na ma ai i Nu…..
Nu….
Hpang na prat ngu ai nga yang Nu yan Wa hte hka yang she sak hkrung hkawm sa lam, ngwi pyaw ra ai prat hpe bai n kam hkrum sai. Nu a Kasha n dai zawn myit hta tsun taw ai hpe Nu na yang Nu myit prwi hkrat na re i…. Nu e.. pyaw ai shara hta n mai nga ai nga hte maren ngai Kasha a myit ni hpe shaja, bying mayu ai lam ni hpe hkang tawn, n gun a tsam ni hpe a rang bang let Nu hpang wa lu na matu ngai Kasha shakut nga ai yaw Nu….
Nu…..
N hkru ai Kasha mi n rai tim, myit su hkra mung ngai Kasha n shakut ga ai Nu… Nu hte ngai Kasha tsan gang nga ai rai tim… Nu a shingnyip n pu hta grau myit ngwi sim sa ai hpe Kasha grau manu shadan chye wa sai Nu… Nu sha myit su taw sai Nu…. Ngai Kasha a myi man n tsawm na hkrit ai Nu…. Ngai Kasha a myi man hta salat ni hkrat taw ai hpe mu yang Nu myit prwi si hkrat na re.
Nu….
Nu shadu jaw ai shat, shat mai ni hpe sha mayu la ai Nu…. N dai hku tsun yang ngai Kasha hpang de, sha hpa ni Nu shagun ya mayu na re. Nu hkum n pyaw ai lam ni na yang ngai Kasha myit n pyaw ai Nu…. Ngai Kasha hkum n pyaw ai lam na yang, “Nye Kasha tsan ai shara kaw shi chyu sha” nga myit di Nu grai myit ru tsang pu let n pyaw taw na re i???? Dai majaw Ngai Kasha hkam n kaja ai rai tim, Nu a matu galoi mung hkam kaja nga na Nu….
Nu e….
Hpang shaning na Hkrismat bai du tim ngai Kasha Nu hpang de rai n lu du wa na re Nu… Hkrismat ten du wa shagu ngai Kasha hpe Nu shingran nga na hpe kam ai, Ngai Kasha a mutu kyu ni mung hpyi garum ya nga na re hpe ngai Kasha chye ai…..
Nu e.. n dai zawn sha Nu hpe myit dum marit let Nu yan Wa a matu ngai Kasha sum tsan shara mi kaw na kyu hpyi ya nga ai yaw….
Mut Tsawm
Posted by Kaiji Naw Naw at 10:01 AM 0 comments
Monday, October 18, 2010
SUMLA LABAU
Hkungran Ga Shaka la ai ten hta, (1972 February 16)
Karai Magam Gun 25 ning hpring Gumhpraw Jubali shagrau poi hta
Jubali Shagrau lamang hta (1996 April 22)
Sara Kaba Henry Kaiji Gam hte Sarajan Monica N Hkum Kai Htang (2000)
Posted by Kaiji Naw Naw at 4:42 AM 0 comments
Labels: Sumla
Sunday, October 3, 2010
SARA KABA HENRY KAIJI GAM A PRAT LABAU DAW - VI
SARA KABA HENRY KAIJI GAM A SASABA MAGAN GUN (25) NING HPRING GUMHPRAW JUBALI POI
Sara Kaba Henry Kaiji Gam a Sasana magam gun (25) ning hpring Gumhpraw Jubali Poi Kaba hpe Karai Kasang Wa a shaman chyeju hte Nu Maria a hpyi htinglu htinglai kyu hpyi garum ya ai a marang e, 1996 ning April shata (22) ya shani hta Hopin mare, Sinna Lawk (Mya Ze Yar Lawk) St. Mary Nawku Jawng Wang kaba hta Wa Saradaw Philip Za Hawng woi awn let, Wa Jau ni marai (10) jawm nawng ya ai, Hkristu a U Dang Hkungga hpe nawng ya let, Karai Wa hpe shagrau sha a chyeju dum poi hpe kabu gara awng dang ai hte galaw la lu sai.
N dai (25) ning hpring ai Gumhpraw Jubali Poi kaba hta Nu Mama Hpung ni, Tarahkaw Sara/ma Hpung ni, Hpung shagu de na magam gun manang Hpung Up, Hpung Tau ni, Hpung Masha ji n ban, mare Buga Up Hkang Hpung, U Hpung shagu de na myitsu salang ni, Mare masha ni, Hpung masha ni, Mayu Dama, Kahpu Kanau, makyin jinghku, amyu rusai ni yawng sadu kabu gara let shang lawm shagrau sha a chyeju dum shakawn kungdawn lu sa ga ai.
Jubali Poi Kaba hta Amyu Wunpawng Htunghking Manau hte mung Hpan Madu
hpe chyeju dum shagrau sha a aw law lu saga ai. Karai Wa
Amyu sha ni Htunghking shat lit, shat ka hte mung, Mayu, dama, Kahpu Kanau, Machying Jinghku, amyu ru sai ni hku nna sak jaw shagrau sha a lu saga ai.
Yu ngwi pinra hku nna mung, Yu Ngwi Shayi/ Shadang ni shangwi shapyaw ka manawt, mahkawn mangoi hte mung
hpe shagrau sha a shakawn lu saga ai. Karai Wa
RU YAK JAM JAU HKRUM AI LAM
- Hpung masha ni a Dum nta hkan kyu hpyi hpung gawan ai shaloi , Nawku tawn hpe tsawm htap hkra mawn sumli ra ai lam, n pu e saboi kaji langai tawn nnan mawn sumli da na, dai saboi kaji hta kyu hpyi ya ai Jau, Sara/ma ni hpe sak jaw na matu shawang alu sumpu tawn da na, byin mai yang kyu hpyi ya ai Jau, Sara/ma ni dun na panep hpe htap htuk ai hku nep da na,
- Karai Kasang a magam gun hpai nga ai Jau, Sara/ma ni gaw tinang a Buga Kanu Kawa ni rai sai majaw hpung masha ni kawn tsawra shawang myit hte nai mam, malu masha hkum sum hpa, alu kumhpa, htam (10) lahkawn alu ni hpe sak jaw chye ra ai lam,
- Kyu hpyi hpawng shingra ni hta Kanu Kawa, Jau, Sara/ma ni hpe shat ku(saboi) hta htap htuk ai hku daw jaw chye ra ai lam,
- Kyu hpyi ai ten lamang shagu hta tinang a Jau, Sara ni hpe tut nawng e alu kum hpa sak jaw chye ra ai lam,
- Shaman chyeju grau lu na matu Karai Kasang shaman ya ai hta na htam (10) alu hpe bang shakut chye ra ai lam,
- Karai Kasang a magam gun ai ni gaw n mu lu ai Karai Kasang a malai ni re majaw anhte hpung masha ni hkungga tsawra manu shadan madat mara ra ai lam,
- Laban Misa, Nawku Jawng lung ai hte kyu hpyi hpawng ni hta aten a hkying hpe hkrak shang lawm nawku dau jau chye ra ai lam,
Sara Kaba Henry Kaiji Gam a Prat hta Hkan sa ai
Tara ni
- Laban Nawku the akyu hpyi hpawng lamang ni hpe a ten hte hkrak hkrak woi awn ai
- Lu lawm ai bu hpun palawng ni hpe masha a man e sari sadang tsawm htap hkra bu hpun ai
- Tinang a hpung masha ni hte nta masha ni hpe masha u hpung u hpawng a man e shatan n hkan ga galoi n tsun ai
- Hpung masha nga ai Mare buga hte hpung masha ni a dum nta ni hpe dang lu ai daram kawan katsan lam madun ai
- Jau nga ai ten shagu mara rawm, Misa lawm, Chyoi Pra ai Hkum hkam la ai
- Madu Yesu a Chyoi Pra ai Hkum kaw maibyin ai ten shagu kawan katsan ai, Chyoi Pra ai Hkum tsin ai
- Shani shagu Chyoi Pra ai Nu Maria hpe hkungga shagrau karum hpyi ai amu magam rai nga ai, Rosary a mung sung ga sung daw kaba (4) hte yawng hpe myit sumru Rosary hti ai
- Shani shagu Madu a Sak Hkrung Mungga Chyum Laika hpe hti sumru ai
- Nta masha ni yawng hpe myit shingran pra pra mu nna kyu hpyi ya ai
- Tinang hpe n ju n dawng dingbai dingna jaw ai hpe galoi mung matai htang ai lam n galaw ai sha, hkungga tsawra manu shadan nna, mara raw hkyam sa jaw ai hte hku hku hkau hkau tsun shaga kanawn mazum ai
Kaiji Naw Naw
Posted by Kaiji Naw Naw at 8:25 PM 0 comments
Tuesday, September 28, 2010
SARA KABA HENRY KAIJI GAM A PRAT LABAU DAW - V
LUNG ZANG AWNG MYE HTEN ZA MAT AI HPANG
Lung Zang Mare Buga hten run mat wa ai ten hta, In Daw Gyi, Na Mawn Mare lit hkam Sara Tangbau Ze Lum yan nu wa ni a tsawra lakawn la ai marang e shata (4) ram, Sara Kaba yan nu wa ni a dum n ta hta nga shingbyi n gun a wai la lu saga ai.
Hpung Magam Htawt Sit Gun Ai
Dai ten na Mohnyin Ginwang Up rai nga ai Wa Jau Joseph Gawlu Gam a matsun madun ai hte maren 1976 ning August shata (12) ya shani Na Mawn Mare kaw na Hopin de htawt sit shanu nga let, Hopin Mare a lit hkam Sara hku nna magam gun hpai wa ai gaw dai ni n dai ten du hkra rai nga ai.
Hopin Mare du ai hpang Shangai shaprat ai Kasha ni
- Paul Kaiji Naw Awng (Labau ka ai wa)
- Joseph Kaiji La Doi
- John Kaiji Tu Lum
- Bosco Kaiji Tang Gun (n nga mat sai)
- Mary Kaiji Roi Nu
- Francis Kaiji Yaw Htung
- Cecilia Kaiji Htu Lum (n nga mat sai)
- Columban Kaiji Hka Li
- Blaise Kaiji Ji Pan ni rai nga ai.
Hopin Mare kaw shanu nga let lit la yu gawan ai Mare Buga ni
12/8/1976 ning kaw nna 1980 ning lapran
1. Hopin Mare
2. Nam Yang Mare
1980 ning kaw nna Ginwang Up Wa Jau Donald Hkawng Lum (Mohgaung) a matsun madun ai hte maren 1985 ning Jun shata du hkra matut gawan ai mare nig aw,
1. Hopin Mare
2. Pyin Chyaing Mare
3. Min Kung Mare
4. Taung Ni Mare
5. Sa Maw Mare
6. Kawa Yang Mare Buga ni rai nga ai.
1985 ning, Mohgaung hte Mohnyin Jau Ginwang bai garan ai kaw na Mohnyin Jau Ginwang hta maut yu gawan ai mare nig aw,
- Hopin Mare
- Tawng Oo Lwin Mare
- Da Gun Mare
- Wa Baw Mare
- Hka La Ya (40)
- Hka Ma Ya (388)
- Hka Ma Ya (389) ni rai nga ai.
Lit Shatsam Hkrum ai lam
- 1986-1990 ning hta Mohnyin Jau Ginwang a shawng na Tarahkaw Sara Committee a Ningbaw
- 1988-1993 Myitkyina Saradaw Ginwang, Rudi Tarahkaw Committee a Ningtau Amu Madu
- 1980-1985 Hopin Sara Ginwang, In Daw Gyi Sara Ginwang, Na Mawn Sara Ginwang n dai Ginwang (3) a hpa awn Ningbaw
- 1982 ning hta Myitkyina Saradaw Paul Zinghtung Grawng kaw nna, Jau ni n du gawan lu ai tsang gang ai Buga hkan na hpung masha ni hpe Num Hkungran hte Kashin Kamun Sacraments chyeju kumla jaw ya na mut shatsam lai wa sai.
Magam Bungli Awng Dang Ai Lam Ni
- 1976 ning Hopin Mare de nnan du wa ai ten hta Hpung htinggaw (27) sha nga ai rai tim, 2008 ning shaning (32) ning lapran Hpung htinggaw (160) jan maden law htam wa sai. Ya ten hta Hpung Htinggaw (200) jan mat wa sai.
- Shayi Sha Lucia Jinghpaw Lu Ra hpe Mama tai wa lu hkra lam matsun la lai wa sai,
- Shayi Sha N Hkum Ja Tsin hpe mung Jinghpaw Myu Sha ni hta na shawng n nan na Kaja ai Sagurem Wa, Mama hpung na Mama tai wa lu hkra lam matsun la lai wa sai.
- Hopin Mare hta eka (6) jan kaba ai Nawku Jawng Wang hpe mung lu mari da sai.
- Hopin Sara Ginwang Sin Praw, Nam Jun kaw 1957 ning Sasana Shang hpang ai 2005 ning hta (50) ning hpring ai masat ding sat Ja Jubali U Dang Kaba langai hpe Du Jum Hpang Gau Dau Lum hte Du Mawun Ja Ing n ta masha ni alu madu tai nna, Hopin hpung masha ni yawng jawm pawng nna masat Masat U Dang Kaba hpe mung galaw da lu sai.
Tarahkaw Sara/ma sha tsam ai
- Sara Peter N Tsin Awng 1982-1984 ning lapran Myawng Mya Chyum Jawng lung la nna ya Mohnyin Mare lit hkam Sara magam gun hpai nga ai.
- Sarama Mary Kumhtat Htu Bu 1990- 1992 ning Myawng Mya Chyum Jawng lung la nna ya Hopin Sara ginwang ningtau Sara magam gun hpai nga ai.
- Sarama Clara Gawlu Kaw Lum 1992-1995 ning Lashio Chyum Jawng lung la nna ya Mohnyin Mare hta magam gun hpai nga ai.
- Sara Joseph N Gum Tang Gun 1995-1997 ning Myitkyina San Luka Chyum Jawng lung la nna ya Hopin, Da Gun mare lit hkam magam gun hpai nga ai.
- Sarama Rosa Mwihpu Bawk Ja 2001-2003 ning Myitkyina San Luka Chyum Jawng lung la nna ya Hopin, Sin Praw Sara Ginwang ningtau Sara magam lit hpe gun hpai nga ai.
Ya dai ni ten du hkra Hopin Mare, Sinna Lawk Mya Ze Yar kaw Sara Jan Monica N Hkum Kai Htang, kashu kasha ni hte shanu nga let Karai Kasang a mu magam hpe matut gun hpai shakut nga ai.
Kaiji Naw Naw
Posted by Kaiji Naw Naw at 1:25 AM 0 comments
Saturday, September 25, 2010
SARA KABA HENRY KAIJI GAM A PRAT LABAU DAW - IV
LUNG ZANG AWNG MYE MARE HTEN RUN MAT AI LABAU
Hkung ga la ra ai,
Mungdan a kanu kawa ningbaw ningla ni hpang de, Anhte a Mung Hpawng Myanmar Mungdan, Jinghpaw Mungdaw, Mohnyin Ginwang In Daw Gyi Lung Zang Awng Mye Mare hten rum mat wa ai labau gadun hpe tsun hkai dan na n ngai.
Lung Zang Awng Mye Mare ngu ai gaw 1965 ning hta Myen Hpyen ni e gawt Kahkyin shing gyim da ai mare rai nga ai.
Jinghpaw mungdaw, mung masa kasu gabrawng wa ai majaw, Nanhte Jinghpaw ni nanhte a mare buga ni hta n mai nga machyu sai, dai majaw Lung Zang mare makau kaw Lung Zang Awng Mye mare de la nna dai de wa shanu nga mu nga nna Hpyen la ni gawt Kahkyin da ai re.
N dai Lung Zang Awng Mye mare hta Myen Hpyen ni gawt kahkyin la hkrum ai mare buga ni gaw-
1. Mu Su Mare
2. Brang Gum Mare
3. Brang Hkam Mare
4. Ning Ja Mare
5. Pyi Sang Mare
6. Ja Hpyi Mare
7. Pan Loi Mare Kaji
8. Pan Loi Mare Kaba
9. Nam Dara Mare
10. Kum Ba Mare
11. Bum Sin Mare
12. Hka Chyang Mare ni rai nga mali ai.
N dai Lung Zang Awng Mye Mare gaw htinggaw yawng (130) daram shanu machyu nga ai mare kaba rai nga ai.
Dai Awng Mye mare gaw, Lung Zang ngu ai Myen Sam mare makau kaw de da ai mare rai nga ai. N dai Lung Zang mare hta Myen Hpyen Dap jung da ma ai. N dai Lung Zang mare na Myen Hpyen Dap hpe Shanglawt Hpyen Hpung ni laning mi hta n law htum kalang mi grit htum sa htim gap gasat ai hpyen dap rai nga ai.
1976 ning April shata (25) ya laban jahpawt manap hkying (4:00 - 5:00) ten myi mu n mu re ai ten hta, Du Kaba Awng Shin, Du Za Tau Gam, Hka Chyang ning htawn Du Kaba N Gyem Brang ni woi awn ai Shanglawt Hpyen Hpung kaba gaw Lung Zang myen hpyen Dap hpe sa htim gap gasat ma ai.
Dai Myen Hpye Dap No gaw (Hka La Ya – 15) rai nga ai. Shanglawt Hpyen Hpung ni gap gasat nga ai ten jahpawt hkying (7:00) ten Lung Tung, Chawng Wa de na hpyen karum ni du shang wa nna di hpyen hpung ni e wang gap dat jang Shanglawt hpyen hpung nig a n htang hting nut hprawng yen mat wa ma ai. Mare kaw na mung chying sha ni hpe kayin hkye makwp maga lakawn la ai lam n nga ai sha yawng hprawng yen kau da ma ai.
Shanglawt Hpyen Hpung ni hting nut yen mat wa ai hpang gaw Myen Hpyen Hpung ni gaw anhte Jinghpaw ni shanu machyu nga ai Awng Mye Mare hpe chyawm wang shing grup la nna anhte mare masha ni hpe shaga kahkyin la ma ai.
Mare makau hkan hprawng machyu makoi nga ai ni hpe shaga kahkyin la nna mae masha shada da bai kahtap shaga la hkat sha ngun nna, yawng bai wa ma rit, anhte mare masha ni mare de bai n wa jang anhte a mare wan nat kau ya na nga jahtau marawn shaga sha ngun ai.
Mare masha ni hpe Myen Hpyen ni hkan marawn shaga sha ngun hkrum ai yen gaw
1. Slg. Maran Zau Hkun
2. Slg. Daw Jawng Gyung Ze gaw n ta shangu numgaw kaw lung tsap nna mare masha ni hpe marawn shaga ai wa re.
1. Slg. Maran Zau Hkun
2. Slg. Daw Jawng Gyung Ze gaw n ta shangu numgaw kaw lung tsap nna mare masha ni hpe marawn shaga ai wa re.
Mare masha ni gaw tinang a dum nta wan nat kau ya na nga ai majaw malawng maga mare de bai n htang wa shajang wa ai. Shaloi Myen Hpyen La ni gaw mare ka ang na Slg. Zahkung La Je a nta man ang lam n tsa e jahpawng da ma ai.
Dai shaloi La ni yawng hpe San Jep sagawn nna, Nan hte K.I.A Shanglawt Hpyen amyu ni rai madai nga nna A DUP ZING RI ZING RAT ma ai. Num sha ni hpe gaw n ta wang langai mi kaw gawt bang da nna Bu Hpun Palawng ni yawng RAW kau ya nna, lagaw lahkawng a lapran ka-ang Shingna Hpe N Da Hku Madi Bang nna Dung Rawt, Dung Rawt di nna sha tsang ZING RI ma ai. N dai Num Sha ni a HKU ni YU YU MU, Shangtawt Hpyen La ni shang ai HKU ni rai nga ai nga nna jahpoi a sawng asang zingri ma ai.
Dai kaw nna mare masha kaji kaba yawng hpe Lung Zang Mare Hpye Dap de gawt kahkyin da ma ai. La ni hpe gaw Mare na mung chying sha ni a U, Wa, Dum Su yam nga sutgan hkum sum hpa hpe woi lahkawn la shangun nna shan hte Hpyen Dap de hpung hte hpung rai nna gawt woi wa nna, Hpyen Dap du jang La sha ni yawng hpe Bu Hpun Palawng raw kau sha ngun nna, Jan Prang e SHAGUM HKU DAGUP TAWN DA nna shani tup jan lam tawn da ma ai.
Shan hte Hpyen La ni kam jang shaga sharawt la nna HPUN TAWNG, NING WA, N HTU ni hte a dup zingri zingrat sha tsang ma ai. Num sha, Ma kaji hte Gum gai ni law law hpe mung Hpyen Dap n daw pa e shani ting JAN LAM, HKA HPANG GARA, LUSHA SHA KYET jam jau shakyin zingri sha tsang ma ai. Num sha ni hte Ma kaji ni shat kan si, hka lu mayu ai nga tsun jang a DUP ZING RI JAHKRIT SHAMA SHATSANG ma ai.
Hpyen Dap n daw pa e A DUP ZING RI nga ai shaloi SLG. NUM RI TANG gaw zingri ai hpe n dang hkam sharang lu ai majaw, Zing Ri nga ai lapran kaw nna rawt hprawng mat wa ai ten e Hpyen La ni jawm shachyut GAP nna dai kaw nan HKA LA SI MAT wa sai. Shi gaw yawng a shawng e shi hkrum mat wa sai.
Dai hpang e anhte La ni hpe shagum dagup taw nga shangun ai kaw nna shaga sharawt la n htawm ZINGRI NGUT JANG shan hte Hpyen La ni shada da myi n sam madun hkat nna Hpyen La ni yawng gaw shanhte a Si Nat ni hta N Ri Shachyawp la ma ai. Dai kaw nna gaw La ni marai (7) daram hpe shawng LUPWA de woi sa wa nna sa Gap Sat hpang wa sai. Hpyen La ni hpang de na Gap Sat hpang wa ai hte rau “Shi Asak” gaw kam sham ai hte myit masin kata hku nna, Hpan Madu Karai Kasang Wa kaw hkyu hpyi lajin la nna myidi chyip hprawng mat wa ai. Dai shaloi e Myen Hpyen La ni lapai lahkra lahkawng maga hku nna, hkan shachyut gap ma ai rai tim, “ Shi” gaw dai GAP SAT nga ai tsin yam tsin dam kaw nna lawt mat wa lu sai.
Matut nna hpung hte hpung rai LUPWA de woi sa nna GAP SAT kau ai marai (23) tup re. N dai marai (23) hte a Moi Mang ni hpe LUP N HKUN Langai hta sha lup da ma ai. N dai LUPWA hta gap sat hkrum lai mat wa sai ni a mying jahpang gaw lawu na hte mare re ai.
1. Slg. Zahkung We Hka, Asak 65
2. Slg. Zinghang La, Asak 25
3. Slg. Naw Gu Zau Tang, Asak 45
4. Slg. Naw Gu Zau Tang, Asak 45
5. Slg. Maran Zau Hkun, Asak 55
6. Slg. Mahkaw Lum, Asak 35
7. Shd. Jang Maw La, Asak 27
8. Slg. Dashi Kum, Asak 41
9. Slg. Hkamlun Zau Tu, Asak 45
10. Slg. We Je, Asak 42
11. Slg. Zahkung Je Hkawng, Asak 40
12. Slg. Zau Tang, Asak 50
13. Slg. Nummi Naw, Asak 35
14. Slg. Numri Tang, Asak 39
15. Slg. N Hkum Mahku, La Asak 36
16. Slg. Zahkung Lum Hkam, Asak 54
17. Slg. Hpau Yam Gam, Asak 38
18. Slg. Dabang Dai Hkawng, Asak 52
19. Slg. DAw Jawng Gyung Ze, Asak 60
20. Slg. Numdaw Daw Yawng, Asak 64
21. Shd. N Dau Htun Asak, 15
22. Slg. Mangshang Sau Chyang, Asak 46
23. Slg. Ban Zing La, Asak 45
Awng Mye Mare kata Sat Kau hkrum ai Kanu Kawa ni a mying jahpan gaw lawu de na hte maren rai nga ai-
1. Slg. N Hkum Zau Tang Asak 102
2. Jan Hpau Yu Htu Asak 90
3. Jan Gum Tung Kaw Asak 95
4. Jan Tang Bau Htu Asak 70
Sat hkrum lai mat sai ni yawng marai (27) tup rai nga ai.
Dai shani Myen Hpyen La ni ROI RIP Hkrum ai Num Sha ni gaw-
1. Hkam Hpai Kaw
2. Mahkaw Lu
3. Bang Gat Htu
4. Hpau Wung Lu
5. Yaw Sawng
6. Ma Bu ni rai ma ai.
Anhte a Awng Mye Mare hpe mung dai shani jang n ta langai mi pyi n ngam hkra yawng WAN NAT shamyit kau ya ma ai. Kahtawlik Nawku Jawng, Hkalup Nawku Jawng hte laika sharing jawng n dai masum sha wan nnat ai ngam da ya ma ai.
Shana de jan du wa ma ga de gaw jahpawng da ai kaw nna wa mayu ai ni yawng hpe wa shangun ma ai, wa na ahkang jaw ma ai. N wa mayu ai ni hpe gaw Asuya Laika Sharin jawng de manam yup shangun ma ai.
N dai Lung Zang Awng Mye Mare gaw 1976 ning April shata 25 ya shani kaw nna anhte Wunpawng Amyu Sha ni gadai mung n nga mat sai, myen sam amyu ni a yi, sun, hkkau na shara ni tai mat wa sai.
N dai Mare Masha ni gaw Nam Mawk Kam, He Pu, Man Mau, He Ba, Na Mawn, Hopin, Nam Sheng, Kamaing, Kahtan Yang, Chya Hkrau, Loi Seng, Myitkyina Chyun Pyin Ta, Lekone, Zi Lun ni hte n kau mi gaw Sam Mung maga de du hkra bra garan nga machyu mat wa sai lam chye lu ai.
Dai shani Mare Nat, Masha Sat ai kaw woi awn ai Ningbaw ni gaw-
U Maung Myint (Gyi Jum)
U Thaing Awng (Gyi)
U Htay Lwin (Lat Gyi ) ndai ni re ai lam chye lu ai.
Hkawp hkungga ging ai Mungdan a Kanu Kawa ningbaw ningla ni hpe anhte a Lung Zang Awng Mye Mare na mung chying sha ni yawng a malai Ngai “Kaiji Naw Naw” kaw nna lahta de tang madun lai wa sai mabyin ni hta, Amyu Mung Chying Sha ni a Du Daw Sai Hkaw, Si Hkrung Si Htan hte Mare Buga Dum n ta, U, Wa, Yam Nga, Yi, Sun, Hkau Na, Ding Hku Sut Gan Hkum Sum hpa yawng GIN LUT kau ai gaw,
Hpan Madu a MARA rai kun?
Myen Hpyen Asuya a MARA rai Kun?
Shang Lawt Asuya a MARA rai kun?
Anhte Mung Chying Sha ni a MARA rai kun?
N dai mahtai hpe “GA LOI, GA DAI” wa htai ya lu na kun?
Htai ya na hpe myit mada la nga let,
*(Sara Kaba Henry Kaiji Gam gaw, n dai zawn Myen Hpyen ni a dup zingri zingrat, sat, nat ai kaw na Karai Kasang a Shaman Chyeju a majaw lawt lu wa ai re.)
Kaiji Naw Naw
Posted by Kaiji Naw Naw at 9:45 AM 0 comments
SARA KABA HENRY KAIJI GAM A PRAT LABAU DAW - III
SARA KABA HENRY KAIJI GAM A MA PRAT
Ma kaji ten hta Kanu yan Kawa a up hkang lanu lahku bau makawp maka ai shing wun kata hta myit pyaw myit sim sa ai hte nga kaba wa sai. A sak (12) ning ten kaw nna kasha kaba wa mahtang rai nga ai majaw Kanu Kawa, Kanau ni yawng hpe bau makawp maka ai amu rai nga ai yi sun hkau na galaw jaw n na dinghtu hta karum shing tau woi lakawn la wa sai.
Hpaji hte Ma prat
Laika hpaji sharing la na ten hta nam kahtawng re ai sha n ga, Kanu Kawa yen hte Kanau ni yawng hpe bau makawp maka ra ai majaw laika hpaji lawu tsagn hpaji madang hte sha myit shadik la ra mat ai. Dai majaw Sara Kaba Henry Kaiji Gam a hpaji madang gaw “HPA TSUN N RA” madang rai nga ai.
Tinang a mare Kahtawng, Buga ni hta galaw ai nawku hpung shamu shamawt lam ni, ramma shamu shamawt lam ni hta mung ra ai magma bungli ni hta n hprai ai sha masha yawng kabu myit dik myit pyaw hkra lit la woi awn galaw chye nga ai.
Makam masham lam ni hta mung naw kaji ai ten kaw na grai myit lawm ai hte shakut shaja la chye ai hte Kanu Kawa, myitsu salang ni tsun sharin ai lam ni hpe mung hkap la chye nga ai. Yu ngwi mahkawn ni hta mung grai myit lawm ai hte sharing hkaja la lai wa sai.
Hpung Shang wa ai Prat
Hkalup hkristan hpung htung hku nna mayaw htinggaw de ai Kanu yan Kawa kaw na shangai chying hkai wa ai re. Rai tim, Madu Yesu Shi Hkum nan gaw de da ai Chyoi Pra ai Cahtolic Nawhku hpung hpe bai mu sagawn hkaja la nna, 1967 ning December praw (1) ya shani, Myitkyina mare, San Columban Nawku Jawng Kaba hta Chyeju madu Wa Jau J.O Sullivan a lata hta hpung shang wa sai re.
Kashin Kamun hte N gun shaja hkam la ai
Chyoi Pra ai Catholic Nawku Hpung de shang ai hpang 1968 ning May shata praw (3) ya shani hta Mohnyin Ginwang up Chyeju Madu Wa Jau Thomas Law Hkum Lawt Naw a lata hta, Sara Tangbau Ze Lum, Jan Galau Chang Sawng yan baw jum kanu kawa tai let, Henry gai ai Chyoi Pra mying jaw nna Kashin Kamun chyeju kumla hpe In Daw Gyi, Lung Zang Awng Mye mare na Salang Lagwi Chang Ting yan nu wa ni a ta hta hkam la lai wa sai.
1969 ning April shata hta Mohnyin Ginwang Ginjaw Nawku Htingnu ding shawng poi hta N Gun shaja chyeju kum la hpe, Joseph ngu ai mying hte Wa Saradaw John Howe a lata hta hkam la lai wa sai.
Hpung Tau Lit Magam hpe Gun hpai ai
1968 ning hta, In Daw Gyi, Na Mawn lit hkam Sara Kaba Tangbau Ze Lum kaw nna Na Mawn mare hte Lung Zang Awng Mye mare gaw deng (15) daram tsan gang ai majaw Sara ni ya sha ya sha n sa kawan lu ai majaw, Lung Zang Awng Mye mare hta nga ai Nawku hpung masha ni hpe Laban Nawku woi awn na hte machyi makaw, si hkrung si htan, kyu hpyi ra ai lam shagu hta woi awn na matu, Hpung Tau lit magam hpe gun hpai na lit shatsam ya sai.
1969 ning hta Ginjaw kaw na jaw ya ai Sara Pawlu Sabaw La bai du sai. Sara hte ta gindun let magam gun hpai shakut nga yang, Sara Pawlu Sabaw La hpe Ginwang up Wa Jau kaw nna shatsam ai majaw, Mohgawng ginwang, Hka San mare de bai htawt sit magam gun mat wa sai.
Chyum Jawng lung ai
1971 ning June shata praw (8) ya shani kaw nna September praw (8) ya shani du hkra Tanghpre San Luka Chyum Jawng kaw hpaw ai Sara/ma ni a ningja jat sharing hpawng hta shata (3) tup sadu sharing hkaja la lai wa sai.
1972 ning January shata praw (1) ya shani, Mohnyin Ginwang Up Wa Jau O’ Radgers kawn Tarahkaw Sara masat lek mat hpe ap ya nna In Daw Gyi, Lung Zang Mare na hpung masha ni hpe woi awn na matu lit shatsam ya hkam lai wa sai.
Dinghku de ai hte Karai Magam gunhpai ai
Sara Henry Kaiji Gam gaw asak (24) ning ten hta Karai a Shaman chyeju hte rau mayu kasha rai nga ai, Monica N Hkum Kai Htang (20) ning hte mayaw htinggaw de na matu dai ten na Mohnyin Ginwang Up Jau rai nga ai, Wa Jau O’ Radgers a lata hta Num Hkung Ran ai Chyeju Kumla hpe Shd. Nai Ding Zau Ai hte Shy. Maran Nang Kai yan sak se tai ya let, Myitkyina San Columban Nawku Htingnu Kaba kaw 1972 ning February (16) ya shani hkam la lai wa sai.
Dai shaning kaw nna Sarajan Monica N Hkum Kai Htang hte dinghku kanu kawa tai lata gin dun let dinghku lam hta mung, Nawku hpung magam lam hta mung, Buga lam ni hta mung rau ta gindun gun hpai lai wa sai.
Lung Zang Awng Mye Mare hta nga yang Yu gawan ai Mare Buga ni
1. Lung Zang Awng Mye Mare
2. Mashi Kahtawng
3. Nam Sabying
4. Seng Tawng Mare ding sa
5. Ma Lang
6. Jang Gap
7. N Braw Yang
8. Ding Hkung
9. Ja Hpyi mare ni rai nga ai.
Lung Zang Awng Mye Mare e shanu nga yang shangai shaprat ai ma ni
1. Justina Kaiji Kaw Ja
2. Benedette Kaiji Lu Mai
3. Peter Kaiji Gam Hpang ni rai nga ai.
Nawku Jawng Gap ai
Lung Zang Awng Mye Mare hta Nawku hpung masha ni hte jawm pawng, woi awn nna Karai Kasang hpe Nawku Daw Jau Shagrau Sha a shakawn kundawn na, Wenyi sut, hkam ja sut ni hpyi la na matu Nawku Jawng hpe mung gaw gap la lu sai. N dai Nawku Jawng hta Wa Jau O’Radgers hte Wa Jau Joseph Gawlu Gam yan gawan nna Missa nawng ya lai wa sai.
Lung Zang Awng Mye Mare Hten Run Ai Lam
1961 ning kawn anhte a Jinghpaw mungdaw hta mung masa n sim sa wa ai majaw, 1965 ning hta, mung dan up ai Myen Hpyen Asuya kaw nna, Mu Su Mare, Bram Gum Mare, Bang Htam Mare, Ning Ja Mare, Pyi Sang Mare, Ja Hpyi Mare, Pan Loi Mare Kaji, Pan Loi Mare Kaba, Nam Dara Mare, Kum Ba Mare buga na mung chying sha ni hpe, Lung Zang ngu ai Sam Kahtawng hte Man Mau (Ywar Thit Kung) Mare yan a ka-ang In Daw Nawng a makau e Lung Zang Awng Mye Mare hpe de nna htawt sit nga shangun ma ai.
1976 ning April shata (25) ya Laban jahpawt jau jau e Shanglawt Hpyen Hpung ni sa htim gap gasat ai majaw, Myen Hpyen Dap (15) ni gaw Htinggaw (130) daram nga ai mare hpe lani jang sha, dum nta ni yawng wan nat kau ya ma ai. Mare masha (27) tup hpe mung zingri gap sat kau ma ai. Dai shani kaw nna, mare masha ni yawng dum bru dum bra rai nga bra mat wa sai.
Kaiji Naw Naw
Posted by Kaiji Naw Naw at 1:50 AM 0 comments
Friday, September 24, 2010
SARA KABA HENRY KAIJI GAM A PRAT LABAU DAW - II
MAYAT MAYA NGA PRA WA AI LAM
Kaiji ngu ai a mying shing teng lu la ai shani kaw nna mayat maya wa ai Kashu Kasha ni hta na, Kaiji Ma Mai ngu ai Shabrang wa gaw Mali Hka Sin Praw hkran hku nna, bu hkawm sa mat wa yang Sam Mung daw Lahta daw Mung Gu de du mat wa ai. Mung Gu ga de du nga ai ten hta Mung Gu Pa, Loi Nam mare na Hpau Yam Jan Gaida Gumgai langai nga ai. Dai Gumgai gaw shingma e Mu Shakrwi kaba tu nna gade tsi yu tim n mai hkraw rai nga nga ai. Dai Gumgai gaw nau myit htum wa ai majaw shi a shakrwi hpe lu tsi shamai ya ai wa hpe Shi a Kasha num sha hte jaw sha na ngu nna n dau shabra dat nu ai da.
N dai shiga na ai hte rau anhte a kaji kawa wa Kaiji Ma Mai gaw ngai chye tsi ya ai, kaja wa shi kasha hpe hkrak jaw na da i, ngu san sagawn la nu ai da. Dai shaloi Gumgai dai gaw e mai hkra she tsi ya rit law kaja sha Nye Kasha hpe nan jaw sha na law ngu ga sadi jaw nu ai da.
Dai kaw nna buhkawm shabrang Kaiji Ma Mai wa gaw kabu gara rai tsi tsi shakut hpang wa nu ai. Kaja wa dai Hpau Yam jan Gaida mung kaja sha shi a mu shakrwi a na mai mat nu ai da. Dai kaw nna shi a tsaw ra la ai kasha Hpau Yam Htu (Labau Htu) ngu ai shayi sha hpe jaw ya nna kun dinghku gaw de prat wa ai kaw nna mayat maya ai kasha ni gaw.
1. Kaiji Gam
2. Kaiji Naw
3. Kaiji La
4. Kaiji Tu ni rai nga ai
N dai yan nau ni marai (4) re ai hta na Kaji htum Kaiji Tu gaw a sak apart ram wa jang, kun dinghku de na matu mayu kasha Hpau Yam Ma Hkun ngu ai hte dinghku de nna mayat maya wa ai kasha nig aw,
1. Kaiji Gam
2. Kaiji Kaw
3. Kaiji Naw
4. Kaiji La
5. Kaiji Tu
6. Kaiji Lu
7. Kaiji Tang
8. Kaiji Roi ni rai ma ai.
N dai yan nau ni hta na Kaiji Naw gaw asak apart ram wa jang mayu kasha Hpau Yam Ma Bu hte mayaw dinghku de nna mayat maya ai kasha ni gaw,
1. Kaiji Gam
2. Kaiji Bawk
3. Kaiji Kaw
4. Kaiji Lu (Ma Soi)
5. Kaiji La
6. Kaiji Tu
7. Kaiji Htu ni rai ma ai.
La n Tu, Kaiji Tu gaw Mayu Kasha Lahtaw Nang Seng hte Dinghku de nna mayat ai Kasha ni gaw,
1. Kaiji Kaw
2. Kaiji Kum Htoi (Brang Htun) ni rai ma ai.
Kaiji Kum Htoi (Brang Htun) gaw mayu Kasha Rosa Lagwi (Labang) Hkaw Sawng hte kun dinghku de nna Kasha ni marai (9) tup mayat maya let, ya ten In Daw Gyi, Nam Mawk Kam mare e yi sun hkau na galaw sha nna nga nga ma ai. Kaiji Kum Htoi (Brang Htun) hte Rosa Lagwi Hkaw Sawng yen a Shayi sha alat Kaiji Hkawn Ra gaw Kaiji kasha ni yawng hta na shawng ningnan hpaji jan mau hpe gup la lu ai wa re.
1. Kaiji Gam (Sara Henry Kaiji Gam)
2. Kaiji Kaw Seng
3. Kaiji Lu Nan
4. Kaiji Naw
5. Kaiji Roi
6. Kaiji La Tawng
7. Kaiji Tu Lum
8. Kaiji Tang Gun
9. Kaiji Htu ni rai ma ai,
N dai yan nau ni hta na, Kaiji Gam (Sara Henry Kaiji Gam) gaw mayu kasha rai nga ai Monica N Hkum Kai Htang hte kun dinghku de nna mayat ai kasha ni gaw,
1. Justina Kaiji Kaw Ja
2. Benedette Kaiji Lu Mai
3. Peter Kaiji Gam Hpang
4. Paul Kaiji Naw Awng (labau ka ai wa)
5. Joseph Kaiji La Doi
6. John Kaiji Tu Lum
7. Bosco Kaiji Tang Gun (1991 ning hta n nga mat sai)
8. Mary Kaiji Roi Nu
9. Francis Kaiji Yaw Htung
10. Cecilia Kaiji Htu Lum (1989 ning hta n nga mat sai)
11. Columban Kaiji Hka Li
12. Blais Kaiji Ji Pan
ni yawng (12) tup rai ma ai.
I. Justina Kaiji Kaw Ja gaw Joseph Maran Tu Htang hte mayaw dinghku de nna ya ten N Mawk Ginwang, Nam Hpak Hka (Deng 17) mare hta shanu nga ma ai.
Kasha ni gaw, 1. Augustine Maran Brang Shawng, 2. Henry Maran Naw Naw, 3. Solamon Maran La Myen, 4. Patrick Maran Tang Ji, 5. Johnpaul Yaw Di, 6. Maran Kaw Nu ni rai ma ai.
II. Benedette Kaiji Lu Mai gaw Awng La hte kun dinghku de nna, ya ten In Daw Gyi, Hepu mare e shanu nga ma ai,
Kasha ni gaw, 1. Teresa Sut Pan Seng, 2. Aloysio Sut Awng, 3. Rose Mary Lu Ja ni rai ma ai.
III. Peter Kaiji Gam Hpang gaw mayu kasha rai nga ai, Teresa Labu Pri Ja hte dinghku de nna ya ten Danai mare, Simsa Lawk kaw shanu nga ma ai.
Kasha ni,
1. Kaiji Brang Nan (n nga mat sai)
2. Joseph Kaiji Naw Ja (n nga mat sai)
3. Madelena Kaiji Sut Ring Pan
4. Alexandar Kaiji Awng Myu Lawt
5. Veronica Kaiji Lu Lu Awng ni rai ma ai.
IV. Joseph Kaiji La Doi gaw mayu kasha rai nga ai, Gadu (Lawhkum Hpai) Seng Hkawn hte mayaw dinghku de nna ya ten Danai, Nawng Nyeng mare e shanu nga ai.
Kasha ni gaw,
1. Paul Kaiji Htoi Awng
2. Margaret Kaiji Nu Nu Pan (n nga mat sai)
3. Andrew Kaiji Naw San
4. Kaiji Lung Lung ni rai ma ai.
V. Mary Kaiji Roi Nu gaw N Hkum Tsam Ja Naw hte kun dinghku de nna ya ten Danai mare, Simsa lawk hta shanu nga ma ai.
Kasha ni , 1. Aganes Ja Nu Pan, 2. Goretti Ja Brim Nu ni rai ma ai.
Kaiji Naw Naw
Posted by Kaiji Naw Naw at 9:32 AM 0 comments
SARA KABA HENRY KAIJI GAM A PRAT LABAU DAW - I
SHANGAI CHYINGHKAI WA AI
Henry Kaiji Gam gaw November 11, 1948 ning laban hpang (4) ya jahpawt hkying 8:00 ten, Lahta Sam Mung, Mung Gu, Gai Sa Wan Kahtawng e shangai chying hkai ai re. Hpang e Mung Gu Pa Gat Mare e nga kaba wa ai re.
1959 ning Lahta Sam Mung, Mung Gai ‘Gai’ Gat mare kaw shanu machyu nga ai kaw nna, chyeju madu Mayu dingla rai nga ai Sara N Hkum Naw Pa woi awn nna, Nai mam mangai ngai ai, Ja gumhpraw summwi mu ai, a ja lung seng marang htu ai, Ga sau kaja ai Buga rai nga ai Wunpawng Jinghpaw Mungdaw, Mohnyin Ginwang In Daw Gyi, Nawng Lut Pa, mayu du na lamu ga rai nga ai de htawt shanu hkawm wa sai.
Share N Hkum, N Gan, Mu Su Yang gade htawt lung wa nna, Nawng Hkyu ngu ai mare n nan hpe wa de la nna, dai mare hta nga ga ai. Rai tim dai mare gaw lanam ta ten e mare hka lim ai majaw 1960 ning ginhtawng e, mare kaga htawt de na matu shara bai tam la nna, Brang Gum mare ngai ai hpe Duwa Namawn Zau Lai woi de da ai mare de bai htawt sit nga ga ai.
KANU KAWA
Sara Henry Kaiji Gam a chying hkai Kawa gaw, Simon Kaiji Bawk (Sawai) nga ma ai. Chying hkai Kanu gaw Elizabeth N Hkum Bawk nga ma ai. Chying hkai Kawa gaw asak (56) ning hta In Daw Gyi, Hepu mare e 29/2/1980 ning hta Madu Yesu woi la sai, Chying hkai Kanu gaw ngwi pyaw hkam kaja let Kashu Kasha ni rau naw nga nga ai.
KAHPU KANAU NI
Chyurum ai hpunau ni yawng marai (9) nga ai. Kanau Kaiji Kaw Seng, Kaiji Lu Nan, Kaiji Naw, Kaiji Tu, Kaiji Htu, Kaiji Tang n dai marai (5) gaw Madu Yesu woi la sai. Kanau Kaiji Roi, Kaiji La Tawng annau ni (3) gaw asak naw hkrung nga pra nga ga ai.
AMYU RU SAI ( MYING HKAWT)
Ladaw N Lam a myu ni rai nga ai. N Lam Tu Ji hte Lahkri Kai yan kun dinghku de ai kaw nna htinggaw mying hkawt lu wa sai. N Lam Tu Ji a mying (Ji) ngu ai ga hkum hpa la, LaHkri Kai a mying hpe (Kai) ngu ai ga hkum hpe la rai nna, num sha mying hpe shawng kaw bang, la sha mying hpe hpang e bang rai nna (Kaiji) ngu ai Htinggaw mying hkawt a mying lu la ai re. Dai majaw daini masha yawng e shaga ai htinggaw mying gaw Kaiji ni nga shaga lang ai re.
Shd. Paul Kaiji Naw Awng
Posted by Kaiji Naw Naw at 8:21 AM 0 comments
Thursday, September 23, 2010
TENG MAN AI SAKHKRUNG LAM
Kalang mi hta Hkaw Hkam langai mi gaw, shi a Gumra jawng ninghkring, hpyen jaubu hpe shaga la n htawm, shi a Gumra hte lu shinggrup hkawm ai lamu ga ni yawng hpe shi hpe jaw na lam tsun dat ai. Shaloi Gumra jawn ninghkring wa gaw myit yu ai lam n nga ai sha, shi a Gumra hpe jawng n na, lamu ga ni law law hpe madu lu na matu lu lawan lu ai daram lawan hkra pru mat wa nu ai.
Shi gaw, lamu ga law law hpe madu la lu na matu, n hkring n sa, jawn hkawm mat wa sai, gade mi puba, kaw si hpang gara ai rai tim, n hkring n sa Gumra jawn lagat hkawm ai. Shi a myit hta lamu ga law law lu madu la na hpe sha myit let shara law law wa chyam hkra jawn hkawm nga nu ai.
Hpang jahtum, shi lamu ga ni law law hpe lu jawn shinggrup la ai ten hta gaw, shi hta n gun a tsam ni yawng yawm mat wa sai, kaw si hpang gara ai, puba ai lam ni a majaw si na daram rai mat wa ai. Dai shaloi she shi hkum hpe shi ga san, san hkrup dat ai.
Lamu ga law law wa lu madu la na matu hpa majaw nye a hkum hpe ngai nan, dai daram zingri taw ai kun? Ngai si mat yang ngai hpe lup makoi na matu lamu ga shara loi mi sha ra ai she re nga, shi hkum shi bai dum wa ai.
Lahta na maumwi kaw na mabyin gaw anhte marai hkum shagu a prat hkrum lam hte bung nga ai. Anhte gaw ja gumhpraw lu na matu, awng dang lam ni lu la na matu, masha ni hkungga manu shadan ai lam ni hpe lu la na matu, shani shagu anhte a hkum hpe anhte n hkring n sa shangun sha nga ga ai, zingri taw nga ga ai.
Tinang hkum a hkam ja lam, dum nta masha ni a myit pyaw lam, shingra tara hte makau grup yin hta byin nga ai lam ni, tinang kaja wa ra sharawng galaw mayu ai lam ni hpe gaw n dum shami, malap mali rai da chye nga ga ai. Tinang nan myi di, na hpang, n gun a tsam htum hkra hkan galaw shakut taw nga ai lam ni gaw madu a sak hkrung hkawm sa lam hta, kaja wa ra a hkyak ai lam ni nre ngu hpe dum chye wa ai shaloi gaw, kaja wa galaw ra ai lam ni hpe galaw na matu shabai la n lu mat sai hpe dum chye wa ga ai.
Shinggyim masha langai mi sa pra ai ngu ai gaw, ja gumhpraw tam na matu, a rawng a ya lu na, masha wa e hkungga manu shadan ai hkrum na matu sha, sa pra ai n rai ga ai. Bai, a mu bungli sha galaw na matu, san san sa pra ai mung n rai na re shadu ai. Tinang a sak hkrung hkawm sa lam a matu a mu bungli ni hpe tam galaw ra ai zawn, tinang a prat hpe myit dik myit pyaw lam lu hkra mung shakut ra nga ga ai. Magam bungli, dum nta masha, hkring sa ten, makau grup yin ni hte tingkyeng a hkying a ten n dai lam ni hpe rap rap ra ra chye tam la ra ga ai. Tinang a prat hta rap ra hkra gara hku shakut nga sa na lam hpe tinang nan daw dan nga sa ra ai. Tinang a prat hta gara grau a hkyak ai ngu ai lam ni hpe masat n na aten hpe rap ra ai hku masing jahkrat la na ngu hpe mung chye ra ga ai. N dai zawn masing jahkrat daw dan ai lam hta mung, tinang nan a myit kraw salum kaw na pru wa ai, myit kaw hkan n na daw dan ra nga ga ai.
Ngwi pyaw simsa ai lam gaw, shinggyim masha sa tai ai a lachyum hte myit mada shara re ai zawn, sak hkrung hkawm sa lam a matu yaw shada lam pang dung mung rai nga ai. Dai re majaw tinang, ra sharawng, galaw mayu ai (manang wa hpe dingbai dingna n jaw ai baw) lam ni hpe hkan sa galaw shakut ra ai. Shingra tara hpe tsawra manu shadan chye ra ai. Gadun la ai anhte a sak prat hpe lam n mai shadam kau ai, manu shadan la ra ga ai. Ngwi pyaw simsa ai ngasat nga sa lai len hte, tinang a prat hpe gaw gap sa wa ga.
Na a myit sumru ai lam ni hpe manu shadan u, dai ni gaw na a ga ni byin wa ai. Na a ga ni hpe manu shadan u, dai ni gaw na a magam bungle ni rai wa ai. Na a magam bungle ni hpe manu shadan u, dai ni gaw na a kyang lai len ni tai wa ai. Na a kyang lai len ni hpe manu shadan u, dai ni gaw na sak hkrung hkawm sa lam a yaw shada ai pan dung ni tai wa nga ai.
Mut Tsawm
Posted by Kaiji Naw Naw at 9:19 PM 0 comments
Sunday, June 27, 2010
MYIT DIK NGA GA
Lang mi hta Sut Du langai mi gaw asak naw kaji ai Shi Kasha hpe Nam Kahtawng hkan nga ai mare masha ni a nga sat nga sa lam, galaw lu galaw sha lam ni hpe chye shangun, hkaja shangun mayu ai majaw Nam Kahtawng langai de woi lam ai. Nam Kahtawng kaw 2 ya ram nga let mare masha ni a nga sat nga sa, galaw lu galaw sha lam ni hpe hkaja la n na shan hte a buga de bai wa ma ai.
N ta de wa ai lam lapran hta Kawa gaw shi Kasha hpe ga san ni san ai hta;
Kawa: : Wa a Kasha e, n dai hkrun lam hkawm ai pyaw a ni?
Kasha: : Grai pyaw ai Wa.
Kawa: : dai hku nga yang n dai hkrun lam hta Wa a Kasha hpa baw hpaji ni lu wa ai law, Wa hpe naw tsun dan yu rit le,
Kasha: : Mai sa Wa,
An Wa ni kaw gwi langai sha nga ai, shan hte kaw gwi mali tup nga ai
Anhte n ta kaw gasup pa kachyi sha law ai sha nga ai, tim shanhte kaw n htum ai san tsawm hka shi hte dam lada ai pa layang nga ai.
An Wa ni a n ta wang hta shana shatu na matu dat wan puni nga ai, shanhte kaw gaw shana a matu htoi tu tsawm ai shata shagan ni nga ai,
An Wa ni a n ta kaw n bang pinra kaji sha law ai sha nga ai, tim shan hte kaw htum ngu n nga ai lamu ganghkau nga ai.
An Wa ni kaw n ta wang kaji sha law ai sha nga ai, shanhte kaw gaw an wa ni a wang hta htam latsa grau kaba ai hkau na pa ni nga ma ai.
An Wa ni a n ta kaw mu galaw na shangun ma ni shaga da ai, tim shanhte gaw masha ni kaw she ja gumhpraw lu na matu galaw jang sha ma ai.
Sha na lu na hpe anwa ni mari sha nga ai ten, shanhte gaw shanhte sha na hpe shanhte nan hkai sha ma ai.
An Wa ni a ja sutgan ni hpe makap maka zing tawn da na matu hkik hkam ai dum n ta ni nga ai rai tim shanhte hpe gaw shingra tara e makawp maka ya ai hpe lu la ai.
N dai zawn Kasha gaw hkrun lam hta shi mu mada ai lam ni hpe shi Kawa hpe azin a yang tsun dan mat wa ai, Kawa mung Kasha a ga ni hpe na nna mau mahka mat ai. Shaloi Kasha bai gahtap tsun dat ai gaw;
“ n dai zawn woi hkawm yai ai majaw Wa hpe n dang tsun hkra chyeju dum la n ngai, ya gaw an wa ni gade matsan ai lam hpe ngai Kasha a tsawm chye na mat sai Wa.”
N dai laika hpe mu hti n na anhte loi gaw mau mat na re, Kaja wa nga yang tinang kaw kaja wa n nga ai ni hpe myit tsang pu nna law hpa ai myit ni hte tinang hkum tinang makoi magap, masu nga na malai, tinang hta nga ai, lu da ai made mi hte myit dik chye let lu la sai shaman chyeju ni a matu chyeju shakawn chye ra nga ga ai.
Masha shagu gaw hkum zup ai, kup zup ai gadai mung n nga ga ai, lu da sai ni hpe shada garan gachyan garum shingtau la let nga sa wa yang anhte ni yawng hkum zup ai hpe lu la na re. Anhte a makau grup yin hte buga ni mung tsawm htap nga pyaw wa na ra ai.
Mut Tsawm
Posted by Kaiji Naw Naw at 6:38 AM 0 comments
Subscribe to: Posts (Atom)


text:
Tsawra Hkungga ai
Chyurum Wunpawng Hpu Nau Ni
"Mungga
Shanan Hkri Ra" hku nna shawng nnan lang na "Mungkan Jinghpaw Wunpawng Hkristan Ramma Laika Ka Shingjawng Poi" hpe lawu na
hte maren galaw na ga ai lam ndau shana dat ga ai.
1. Gabaw: "KARAI A SHAMAN CHYEJU HPRING AI WUNPAWNG BU GA" (Essay): Sang lang ai lam: Wunpawng Bu Ga ngu ai gaw, Nung,
Rawang, Zaiwa Lachik, Laungwaw, Lisu hte Jinghpaw hpu nau amyu sha ni rau sha nga pra shanu nga ai Kanu Mungdan Wunpawng Bu
Ga hpe tsun mayu ai re.
2. Shang Shingjawng mai ai ni: (a) Amyu lakung, nawku hpung, num/ la hte hpaji madang n ging hka ai. (b) Asak 40 ning hte de a lawu na ni kadai rai tim mai shang shingjawng ai (Dinghku num/la ni
mi rai rai).
3. Masat tawn ai lam ni: (a) Wunpawng Jinghpaw Laika hku nna shingjawng na, (b) Laika man (5) hta n jan ai sha ka na. (c) Nawku hpung hte mung masa uhpung uhpawng shing n rai kaga masha hpe ahtu adawt ai baw n mai
lawm ai.
4. Shagun na aten, hkring dat hte ladat:(a) 2003 ning April shata (30) shani lawu na hkringdat de du du shagun ya mi. (b) Email (attachment) hku nna shing n rai, Post
(Tsadek) hku nna rai rai masat tawn ai aten hta n hpang hkrat ai shagun ya mi. Tinang a shing jawng laika hpe tinang nan lit
la nna shagun ra ai. Yak hkak ai lam nga yang tinang hte seng ai uhpung uhpawng ramma hpa-awn/ningbaw ni hpe karum hpyi la
na matu mung hpaji jaw nngai.
(c) Address: Gam Gauri
240, East Grove Street, Apt # 4
Clarks Green, PA 18411, USA. Shing n rai email hku shagun na nga yang mgshanan@yahoo.com de shagun mi.
4. Shagrau sha-a ai lam: (a) Shang shing jawng ai laika ni hpe san tawn ai tara agyi ni hku nna kaja dik ai masum lata
la na re. Dai ni hpe lawu na hpe maren shagrau na ga ai. (b) Nambat (1) hpe $100 (2) hpe $ 75 (3) hpe $ 50 . (c)
Kumhpa hpe Mungga Shanan kaw nna lit la nhtawm du hkra sa ya na ga ai. Dai majaw, SHINGJAWNG AI NI HKU NNA MYING, ASAK HTE
MATUT MAHKAI HKRING DAT HPE HKUM HKUM KA BANG YA MI.
5. Matut mahkai: Ndai lam hte seng nna san na lam hte kaga ra ahkyak ai lam ni hpe mgshanan@yahoo.com shing n
rai Phone 570 585 8169 (EST.USA) de jahkrup mai ai lam mung shana dat ga ai.
Hkungga let,
Shana ai...Gam Gauri (Lit Hkam) www.mungga.com


text:
*myitkyina
de na bai du wa ai KIO dat kasa hpung ni hpe laiza mung shawa hte magam
dap makan dap hkan na magam gun ni hkying kaba wu wu di di hkap tau
hkalum la ai hte laiza lahta tang jawng Rawt ningshawng gawknu kaba hta
mung masha hte dap shawa ni hpe myitkyina zuphpawng a lam sanglang
jahpra dan ai hpawng hpe mung galaw la lu sai lam na chye lu ai.dai
hpawng hta KIO dingrain salang,simsa lam datkasa hpuawn sara kaba sumlut
Gam hte KIA dap Awng daju du kaba sumlut Gun Maw yen hku nna
(May28-30-2013)ya laman myitkyina kaw myen asuya datkasa ni hte simsa
lam bawngban sa wa ai lam yan ni hpe tsun shapra sanglang dan mat wa ai
re lam na chye lu ai,ndai sanglang hpawng hta laiza muklum mung shawa
hte dap shawa ni yawng marai(3,000)jan sa du madat ai lam na chye lu ai.
laiza de bai nhtang wa ai KIO datkasa ni hpe Myitkyina muklum kata na
Ramma tsa kaba mawdaw cycle (200) jan hte Awngmye tit mara du hkra hkan
sa dat ai re lam na chye lu ai,myen asuya maga na seng ang ai salang
ni,jinghpaw mung hkringmang daju hte salang ni hte rau jinghpaw wunpawng
kata na myitsu salang ningbaw ni mung mawdaw (60) ram hte namsan yang
du hkra hkan sa dat ai lam na chye lu ai.
By: myu tsaw kasa,,,,


text:
Myen gaw shi ra awng sharawng ai hku gang gayin shangun sha lu ai, Shan kata na byet, hkum kaw na shakrat, tsi kanu, shakrep kanu ni hpe sha
Mungdaw uphkang hkrang hta sumla hte bung ai myusha kata na shanhte a malai, uphkang masha tai ya lu na hpe tam nga ai gaw n tsun tim chye nga sai.
Dai majaw Myen a Ralata poi kade lang galaw tim anhte Bum nga myusha ni yawng a matu n lawm ai hte Sinat hpai let Na htu magam shang ra ai, mung masa pinra hta awm dawm ahkaw ahkang lu na matu gaw laknak hpai let nbung sinat law law naw gap ra nga ga ai. Laknak nhpai ai gara hku mung jet ai shim lum ai ahkaw ahkang lu jat wa na n re.
Dai ni na Myen gaw anhte mungdaw hpe tinang myusha ga hkrum shada teng uphkang shangun mayu yang dai ni du hkra ten shama, n-gun shama, baw nu jahkaw rai hpa rai naw ba nga ra na kun?
Galoi mung anhte hpe mungdan jaw na n re, tinang lahpan tsap let, Sai hte chyu, laknak hpai let sha, myusha ra awng sharawng ai awm dawm ahkaw ahkang lu na re.
Myen a ralata poi, Myen tsun ai hpe myit shang sha nga na malai anhte dinghku hpe Grat dagra n-gun ja hkra, ngang kang dik hkra masing jahkrat bai gaw gap tawn ra sai.
Myusha ni myit hkrum ai gaw ganing re n-gun ja dik ai hpyen hpe raitim dang kau lu na re. Pala law law hkra tawn ai, ningma hkang law law hkang taw nga sai n tara ai hpyen hpe annau ni teng dang kau lu na re. Maroi n'ni let, BAREN NUMRAW
Mungdaw uphkang hkrang hta sumla hte bung ai myusha kata na shanhte a malai, uphkang masha tai ya lu na hpe tam nga ai gaw n tsun tim chye nga sai.
Dai majaw Myen a Ralata poi kade lang galaw tim anhte Bum nga myusha ni yawng a matu n lawm ai hte Sinat hpai let Na htu magam shang ra ai, mung masa pinra hta awm dawm ahkaw ahkang lu na matu gaw laknak hpai let nbung sinat law law naw gap ra nga ga ai. Laknak nhpai ai gara hku mung jet ai shim lum ai ahkaw ahkang lu jat wa na n re.
Dai ni na Myen gaw anhte mungdaw hpe tinang myusha ga hkrum shada teng uphkang shangun mayu yang dai ni du hkra ten shama, n-gun shama, baw nu jahkaw rai hpa rai naw ba nga ra na kun?
Galoi mung anhte hpe mungdan jaw na n re, tinang lahpan tsap let, Sai hte chyu, laknak hpai let sha, myusha ra awng sharawng ai awm dawm ahkaw ahkang lu na re.
Myen a ralata poi, Myen tsun ai hpe myit shang sha nga na malai anhte dinghku hpe Grat dagra n-gun ja hkra, ngang kang dik hkra masing jahkrat bai gaw gap tawn ra sai.
Myusha ni myit hkrum ai gaw ganing re n-gun ja dik ai hpyen hpe raitim dang kau lu na re. Pala law law hkra tawn ai, ningma hkang law law hkang taw nga sai n tara ai hpyen hpe annau ni teng dang kau lu na re. Maroi n'ni let, BAREN NUMRAW
Popular
Latest
- KIO Ndau Shabra Laika, August 30 2010 (KNG TV) 31 Jan 2014
- 17 lang na Nhkum Hpunau ni a Manau Poi - 2010 (Ndau Laika) 7 Apr 2010
- 2008 'Jinghpaw Share Shagan' (Sawk Madun Laika) 25 Dec 2008
- 2010 Nov. 7 Myen Mung Ralata Poi Ntsa AKSYU A Ndau (Ndau Laika) 3 Nov 2010
- 2011 January 10 Shatapru Manau Poi gara hku galaw na da law? (ningmu) (Ningmu) 30 Dec 2010


text:
Yehowa Sakse Ni A Uphkang Hpung Ngu Ai Gaw Hpa Rai A Ta?
Uphkang Hpung ngu ai gaw, mungkan ting na Yehowa Sakse Ni hpe lam matsun ya nga ai, mahkrum madup nga nna atsam ningja hpring ai Hkristan hpung kaji langai re. Shanhte galaw ai bungli lahkawng gaw:
Chyum Laika lam matsun ni hpe laili laika ni, zuphpawng ni hte Yehowa Sakse Ni a sharin jawng ni kaw nna, sharin achyin ya lu hkra woi awn ya ai.
—Luka 12:42.
Shanhte gaw, hkaw tsun bungli hpe lam matsun ya ai, alu gumhpraw ni hpe lajang ya ai, atsam rawng ai la ni hpe lit ap ya nna, mungkan ting hta na Yehowa Sakse ni a bungli hpe woi awn ya ai.
Tsa ban langai aten hta Hkristan hpung yawng a malai, ahkyak ai dawdan lam ni hpe dawdan ya wa ai, “Yerusalem de nga ai kasa ni hte salang ni” a kasi hpe Uphkang Hpung hta lawm ai masha ni gaw hkan sa ma ai. (Kasa 15:2) Moi prat na sadi dung ai la ni zawn sha, shanhte gaw anhte hpung a ningbaw ni gaw nre. Lam matsun lu na matu, Chyum Laika hpe sha kamhpa ma ai. Hpung a ningbaw hku nna Yehowa Karai Kasang gaw Yesu hpe aya tang da ai hpe shanhte chye ma ai.
Uphkang Hpung hta lawm ai ni gaw kadai ni ta?
2015, January shata kaw nna uphkang hpung hta lawm ai masha ni gaw, Samuel Herd, Geoffrey Jackson, Stephen Lett, Gerrit Lösch, Anthony Morris III, Mark Sanderson, hte David Splane ni re. Shanhte gaw Brooklyn, New York, U.S.A kaw na ginjaw rung hta magam gun nga ai.
Uphkang Hpung hpe gara hku hpawng de da ai kun?
Magam bungli amyu myu hpe woi awn na matu, Uphkang Hpung hpe komiti kru hte hpawng de da ai. Marai langai hpra gaw komiti langai shing nrai dai hta grau nna magam gun ma ai.
Bawng Jahkrup Komiti: Ndai komiti gaw upadi hte seng ai lam ni, shingra tara hpyen ni, makam masham a majaw zingri zingrat ai lam ni hte Yehowa Sakse Ni hpe hkra machyi shangun ai manghkang kaba ni hpe lit la nna woi awn ya ai.
Magam Dap Komiti: Ndai komiti gaw Behtela nta dinghku hte seng ai lam ni hpe woi awn ya ai.
Dip Shabra Komiti: Chyum Laika hte seng ai laili laika ni hpe dip shapraw ya ai, Nawku Htingnu gawgap ai, ga gale rung ni hte ginjaw garan rung ni gawgap ai bungli hpe ndai komiti gaw woi awn ya ai.
Magam Bungli Komiti: Karai Kasang “mungdan a kabu gara shi ga” hkaw tsun ai bungli hpe woi awn ya ai.
—Mahte 24:14.
Sharin Achyin Komiti: Zuphpawng ni, sharin jawng ni, nsen rim ai hte video lamang ni hta madun na lam ni hpe, shajin ai hta woi awn ya ai.
Ka Lajang Komiti: Ndai komiti gaw laili laika hte website hta mara na lam ni hpe shajin ai hta, lit la ya nna ga gale ai bungli hpe mung woi awn ya ai.
Uphkang Hpung na masha ni gaw, ndai komiti ni hta magam gun nna, uhpung a ra kadawn ai lam ni hpe bawngban na matu bat shagu zuphpawng ma ai. Dai zuphpawng hta Chyum Laika hta tsun ai lam ni hpe bawngban nna, chyoi pra ai wenyi lam matsun ya ai hpe hkap la ma ai. Myit hkrum let dawdan lam ni lu jahkrat hkra shakut ma ai.
Uphkang Hpung hpe kadai ni gaw karum ya ai kun?
Kamsham mai ai Hkristan hpunau ni gaw, Uphkang Hpung komiti hpe karum ya ai. (1 Korinhtu 4:2) Shanhte hta atsam ningja hte mahkrum madup ni nga nna, mungkan ting hta nga ai komiti ni hpe lit ni jahkrat ya ai. Bat shagu na zuphpawng hpe mung lung ai. Shanhte gaw dawdan lam ni jahkrat ai shaloi, shanhte nlawm tim, lam matsun ni jaw ai, lam langai ngai hte seng nna shingdu na mabyin ni hpe tsun dan ai. Komiti a dawdan lam hte maren galaw nna, dawdan lam a majaw lu wa ai akyu ni hpe mung maram yu ai. Uphkang hpung gaw lit ni jaw ai majaw, mungkan ting na anhte a hpunau nauna ni hpang de shanhte ni kawan ma ai. Ladu hkrum poi ni hte Gilead jawng yu poi ni hta mung shang lawm nna karum ya ai.